hotchpotch/miracl-hf-unified huggingface dataset:
โซะ ระ โนะ โวะ โตะ
โซะ ระ โนะ โวะ โตะ () เป็นการ์ตูนแอนิเมชันซีรีส์สร้างโดยสตูดิโอ A-1 Pictures และ Aniplex ของญี่ปุ่น โดยเป็นโครงงานเปิดตัวของ Anime no Chikara (ซึ่งเป็นการทำงานร่วมกันของ TV Tokyo และ Aniplex) ออกอากาศทางเครือข่ายโทรทัศน์ TV Tokyo ในช่วง 5 มกราคม พ.ศ. 2553 ถึงวันที่ 22 มีนาคม พ.ศ. 2553
อนิเมะ โซะ ระ โนะ โวะ โตะ ออกแบบตัวละครคล้ายคลึงกับเรื่อง คันนางิ (สตูดิโอที่ผลิตเรื่องนี้เป็นแห่งเดียวกัน) แต่เป็นที่กล่าวถึงกันมากว่า มีการออกแบบตัวละครออกมาได้คล้ายคลึงกันกับ อนิเมะเรื่อง K-ON!
โซะ ระ โนะ โวะ โตะ เป็นเรื่องราวเกี่ยวกับทหารหญิงกลุ่มหนึ่ง ปฏิบัติหน้าที่อยู่ติดชายแดน (No-man 's land) ระหว่างประเทศ Rome (ประเทศสมมติ) และประเทศ Helvetia
คานาตะ เด็กสาวผู้ฝันจะเป็นนักเป่าทรัมเป็ต โดยได้แรงบันดาลใจมาจากเสียงทรัมเป็ตเพลง Amazing Grace บรรเลงโดยสาวสวยลึกลับ ผู้ซึ่งช่วยคานาตะจากการจมน้ำเมื่อสองปีก่อน
คานาตะจึงสมัครเป็นทหารในตำแหน่งพลแตร (ทรัมเป็ตและแตรเดี่ยว (bugler) เป็นเครื่องเป่าที่ใช้ให้สัญญาณในการรบ) โดยหวังว่าทางกองทัพจะสอนให้เธอเป็นนักเป่าทรัมเป็ตที่เก่งได้ แต่กลายเป็นว่า ทั้งๆ ที่เธอยังมีฝีมือเป่าทรัมเป็ตไม่ค่อยจะเป็นเพลง แต่เธอก็ต้องถูกส่งไปประจำการอยู่ในเมืองเล็กๆ ติดชายแดน ณ ป้อมปราการ ที่มีรถถังใช้การไม่ได้ ทำงานร่วมกับทหารหญิงอีกสี่คน เวลาผ่านไปเสียงทรัมเป็ตของคานาตะก็พัฒนาขึ้นเรื่อยๆ พร้อมๆกับที่เธอเริ่มเป็นที่รักของทหารคนอื่นๆ ในหน่วย เธอเริ่มเข้ากันได้กับชาวเมือง โบสถ์ และเด็กกำพร้า
เมื่อการรบครั้งใหม่เริ่มขึ้น คานาตะก็ได้มีโอกาสเป่าทรัมเป็ตบรรเลงเพลง Amazing Grace ท่ามกลางฝูงรถถัง เพื่อหวังหยุดยั้งสงคราม แต่เธอจะทำได้หรือ
โรงเรียนสามมุกคริสเตียนวิทยา
โรงเรียนสามมุกคริสเตียนวิทยา เป็นโรงเรียนประจำ แบบสหศึกษา คือมีทั้งนักเรียนชายและนักเรียนหญิง อยู่ประจำที่โรงเรียน โดยแบ่งหอพักนักเรียนชายและหญิง มีอาจารย์ดูแลอยู่ประจำหอพัก ตั้งอยู่ที่ 166 ถนนบางแสน-อ่างศิลา ตำบลแสนสุข อำเภอเมืองชลบุรี จังหวัดชลบุรี
สังกัดสำนักงานเขตพื้นที่การศึกษาชลบุรี เขต 1 เปิดสอนตั้งแต่ระดับชั้นประถมศึกษาปีที่ 4 จนถึงระดับชั้นมัธยมศึกษาปีที่ 6 มีเนื้อที่ประมาณ 50 ไร่ เปิดสอนตามหลักสูตรการศึกษาขั้นพื้นฐาน พุทธศักราช 2544 ระดับชั้นประถมศึกษา มัธยมศึกษาตอนต้น และมัธยมศึกษาตอนปลาย โดยสอนวิชาภาษาอังกฤษ และภาษาจีนในทุกระดับชั้น วัตถุประสงค์ในการจัดตั้งเพื่อให้การศึกษาแก่เยาวชนตามหลักคริสตธรรม โดยไม่หวังกำไรในเชิงธุรกิจ นักเรียนชั้นประถมศึกษาปีที่ 1-3 เป็นนักเรียนไป-กลับ และชั้นประถมศึกษาปีที่ 4- มัธยมศึกษาปีที่ 6 เป็นนักเรียนประจำ
หลังสมาชิกคริสตจักรไมตรีจิตได้ก่อตั้งโรงเรียนซือลิบจิงกวง ซึ่งเป็นโรงเรียนในระดับประถมศึกษาภายใต้การดูแลของคริสตจักรขึ้นแล้ว สมาชิกก็ยังปรารถนาจะก่อตั้งโรงเรียนในระดับมัธยมศึกษาต่อไปอีก ใน พ.ศ. 1959 ทั่งโง่วเชียง เจ้าของโรงน้ำปลาทั่งซังฮะ ได้ตกลงขายที่ดิน 50 ไร่ในราคาถูก เพื่อให้คณะธรรมกิจของคริสตจักรได้ใช้ก่อตั้งโรงเรียน ต่อมา ได้มีการก่อสร้างอาคารไม้หลังแรกและอาคารขนาดเล็ก ใช้เป็นห้องครัวและห้องน้ำ
วันที่ 9 มกราคม ค.ศ. 1961 คณะกรรมการเตรียมการ 15 ท่าน ซึ่งได้รับการแต่งตั้งจากคณะธรรมกิจ เพื่อพิจารณาปัญหาการจัดตั้งโรงเรียน สำหรับแบบอาคารเรียน ทางคณะกรรมการตัดสินใจรับเอาแบของกระทรวงศึกษาธิการ แต่เนื่องจากปัญหาทางการเงิน ทำให้การเปิดโรงเรียนล่าช้าออกไป 1 ปี เป็นเดือนพฤษภาคม ค.ศ. 1962 ในปีนั้น ก็เปิดรับนักเรียนระดับชั้นประถมศึกษาปีที่ 5 และปีต่อมา ก็ได้เปิดชั้นประถมศึกษาปีที่ 6 ไล่ขึ้นมาจนถึงชั้นมัธยมศึกษาปีที่ 3
ใน ค.ศ. 1978 จึงได้ขยายชั้นเรียนเป็นตั้งแต่ระดับประถมศึกษาปีที่ 1 จนถึงมัธยมศึกษาปีที่ 6 นักเรียนสำเร็จการศึกษาระดับชั้นมัธยมศึกษาปีที่ 6 รุ่นแรกใน ค.ศ. 1983 และเมื่อเกิดวิกฤตเศรษฐกิจขึ้นใน ค.ศ. 1987 คณะกรรมการโรงเรียนจึงปิดระดับชั้นมัธยมศึกษาตอนปลายชั่วคราว ปัจจุบันโรงเรียนได้เปิดทำการสอนระดับมัธยมศึกษาตอนปลาย และมีนักเรียนที่สำเร็จการศึกษาในระดับมัธยมศึกษาปีที่ 6 สอบเข้ามหาวิทยาลัยชั้นนำของประเทศได้เป็นจำนวนมาก
ดานา อินเตอร์เนชันแนล
ดานา อินเตอร์เนชั่นแนล (, ชื่อจริง: ชาโรน โคเฮน, , 2 กุมภาพันธ์ ค.ศ. 1972 - ) เป็นนักร้องชาวอิสราเอล
ดานามีชื่อเสียงไปทั่วโลกจากการที่ได้รับชัยชนะในการประกวดเพลงยูโรวิชันในปี ค.ศ. 1998 จากเพลงภาษาฮีบรูที่ชื่อว่า "ดีวา" (דיווה) ดานาเป็น "คนข้ามเพศ" ที่มีชื่อเสียงคนหนึ่งของโลก เธอเริ่มอาชีพร้องเพลงในปี ค.ศ. 1992 โดยจนถึงปัจจุบันได้ออกอัลบั้มแล้วทั้งหมดแปดอัลบั้ม และอัลบั้มพิเศษอีกสามอัลบั้ม ดานาถือว่าเป็นคนในวงการเพลงที่ประสบความสำเร็จมากที่สุดของอิสราเอล และยังได้เป็นผู้ตัดสินในรายการ "โคคัฟ โนลัด" ซึ่งเป็นรายการประกวดร้องเพลงของอิสราเอลอีกด้วย
ดานาจะเข้าร่วมการประกวดเพลงยูโรวิชันอีกครั้งในปี ค.ศ. 2011 นี้
คิส มี ไฟฟ์
คิส มี ไฟว์ () เป็นเกิร์ลกรุปสังกัดค่ายกามิกาเซ่ ในเครืออาร์เอส มีสมาชิกในวงจำนวน 5 คน ต่อมา คิทตี้ หรือ ชิชา อมาตยกุล (ชื่อเดิม: กัลยวีร์ ภูมิสิริดล) ได้ถอนตัวออกเพราะติดเรียนต้องศึกษาต่อในระดับอุดมศึกษา ซึ่งก็ได้มีการพูดคุยกับทีมงานและโปรดิวเซอร์แล้ว นอกจากนี้สมาชิกที่เหลือก็ได้กล่าวไว้ว่า ถ้ามีโอกาสก็ยังอยากร่วมงานกับคิทตี้อีก ทำให้คิสมีไฟฟ์เหลือสมาชิกเพียงแค่4คน คือ มายด์,แบม,โบว์,เกล ปัจจุบัน kiss me five ได้ประกาศยุบวงไปแล้ว
http://www.facebook.com/Bowkissme5 เฟสบุ๊คของโบว์
มาโคโตะ มิโซกูชิ
มาโคโตะ มิโซกูชิ (; ) เป็นนักตัวละครจากเกม"ไฟท์เตอร์สฮิสทอรี" (ในเครื่องเล่นเกมระบบนีโอจีโอ และซูเปอร์แฟมิคอม) รวมไปจนถึงเกม "Karnov's Revenge" (ระบบนีโอจีโอ) ซึ่งผลิตโดยบริษัท Data East จากประเทศญี่ปุ่น ผู้ใช้วิชาคาราเต้แบบจิซเซนในการต่อสู้ นอกจากนี้ เขายังเป็นตัวละครรับเชิญในเกม"เดอะคิงออฟไฟท์เตอร์ส ภาค KOF: Maximum Impact Regulation A" ซึ่งผลิตโดยบริษัท SNK Playmore
มาโคโตะ มิโซกูชิ ได้ออกจากการเป็นนักศึกษามัธยมปลาย แล้วหนีออกจากบ้านไปเข้าสู่วงการนักสู้ โดยใช้วิชาการต่อสู้ที่บิดาของตนได้สอนมา เขาได้เข้าร่วมการต่อสู้ที่จัดขึ้นโดยมาเฟียจีน เขาต่อสู้อย่างถึงที่สุดจนกลายเป็นแชมป์ เขาได้รับการส่งตัวให้ต่อสู้กับศัตรูของนายจ้าง เมื่อเวลาผ่านไป มาโคโตะเกิดคิดถึงบ้านของตนขึ้นมา และต้องการออกจากแก๊ง ในแต่ละทัวร์นาเมนต์เขาก็ยังคงร่วมแข่งขัน ในขณะที่ต้องการหนีไปจากนายของเขา
ใน KOF: Maximum Impact Regulation A เขาได้หนีออกจากกลุ่มมาเฟียและเดินทางกลับบ้านของตน เขาได้ยินถึงการจัดการแข่งขันเดอะคิงออฟไฟท์เตอร์สทัวร์นาเมนท์จากบิดาของเขา และรู้สึกกระหายที่จะเข้าร่วมการแข่งขัน และเขายังท้าลัคกี้ กลาวเบอร์ซึ่งเป็นศิษย์ของบิดาตนให้เข้าร่วมการแข่งขันที่จัดขึ้นในปีนี้
มาโคโตะ มิโซกูชิ เป็นตัวละครที่มีรูปแบบคล้ายกับริวในเกมสตรีทไฟท์เตอร์ โดยเฉพาะอย่างยิ่งผ้าคาดผมสีขาวที่มีอยู่บนศีรษะของเขา
ดีแอนเจโล
ไมเคิล ยูจีน อาร์เชอร์ () เกิดเมื่อวันที่ 11 กุมภาพันธ์ ค.ศ. 1974 หรือเป็นที่รู้จักในชื่อ ดีแอนเจโล () เป็นนักร้อง-นักแต่งเพลงชาวอเมริกัน ในแนวอาร์แอนด์บี นีโอโซล เป็นโปรดิวเซอร์เพลง
ดีแอนเจโลเป็นที่รู้จักในด้านความสามารถในการผลิตและเขียนเพลง เช่นเดียวกับความสามารถในการร้องเพลง และมักถูกเปรียบเทียบกับศิลปินที่เป็นอิทธิพลให้กับเขาอย่าง มาร์วิน เกย์, และพรินซ์ ดีแอนเจโลยังเป็นหนึ่งในศิลปินที่มีอิทธิพลมากที่สุดคนหนึ่งในการเคลื่อนไหวของดนตรีนีโอโซล
สองสตูดิโออัลบั้มแรกของเขา "Brown Sugar" และ "Voodoo" ประสบความสำเร็จด้านยอดขายและเสียงวิจารณ์ ถูกเอ่ยอ้างว่าเป็น "2 อัลบั้มอาร์แอนด์บีที่ยอดเยี่ยมที่สุดในรอบ 15 ปี" โรเบิร์ต คริสต์กอ นักวิจารณ์ตั้งฉายาให้เขาว่า "พระเจ้าแห่งอาร์แอนด์บี"
ตั้งแต่ปี 2000 ดีแอนเจโลไม่มีผลงานสัมภาษณ์ การแสดงสดหรือออกอัลบั้มมีเพียงร่วมงานกับศิลปินอื่นไม่บ่อยครั้งกับเดโม่ที่ยังไม่เสร็จและหลุดมาทางอินเทอร์เน็ต
เคต บุช
เคต บุช () หรือชื่อเกิดว่า แคเทอรีน บุช () เกิดเมื่อวันที่ 30 กรกฎาคม ค.ศ. 1958 เป็นนักร้อง-นักแต่งเพลง นักดนตรีและโปรดิวเซอร์เพลง ชาวอังกฤษ กับแนวเพลงสุดสรรหาและเสียงร้องอันเป็นเอกลักษณ์ ที่ทำให้เธอเป็นหนึ่งในศิลปินหญิงเดี่ยวในสหราชอาณาจักรที่ประสบความสำเร็จที่สุดในรอบ 30 ปี บุชเซ็นสัญญากับค่ายอีเอ็มไอเมื่ออายุ 16 ปีหลังจากที่เดวิด กิลมอร์แห่งวงพิงก์ฟลอยด์แนะนำเธอไป ในปี 1978 เมื่ออายุ 19 ปี เธอมีซิงเกิ้ลอันดับ 1 บนยูเคซิงเกิ้ลส์ชาร์ต นาน 4 สัปดาห์ กับซิงเกิ้ลเปิดตัว "Wuthering Heights" ที่ทำให้เธอเป็นผู้หญิงคนแรกที่มีซิงเกิ้ลอันดับ 1 ที่เขียนเพลงเอง
หลังจากออกทัวร์ในปี 1979 ที่ถือเป็นทัวร์ครั้งเดียวในอาชีพของเธอ บุชก็ออกอัลบั้มชุด "Never for Ever" ในปี 1980 ที่ทำให้เธอเป็นศิลปินอังกฤษหญิงเดี่ยวที่มีอัลบั้มติดอันดับ 1 ยูเคอัลบั้มชาร์ตส และเป็นศิลปินหญิงคนแรกที่อัลบั้มเข้าชาร์ตสัปดาห์แรกที่อันดับ 1 ในปี 1987 เธอได้รับรางวัลบริตอวอร์ดส ในสาขาศิลปินหญิงเดี่ยวอังกฤษยอดเยี่ยม เธอออกอัลบั้ม 9 ชุด มี 3 อัลบั้มที่ติดอันดับ 1 ยูเคอัลบั้มส์ชาร์ต และมีซิงเกิ้ลติดท็อป 10 อย่าง "Wuthering Heights," "Running Up That Hill," "King of the Mountain," "Babooshka," "The Man with the Child in His Eyes" และ "Don't Give Up"
ในปี 2002 ในด้านความสามารถการแต่งเพลง เธอได้รับรางวัลไอเวอร์โนเวลโล ในสาขาผู้สร้างความโดดเด่นให้กับดนตรีอังกฤษ ในปี 2005 เธอออกอัลบั้มชุด "Aerial" อัลบั้มแรกในรอบ 12 ปี อัลบั้มยังได้รับการเสนอชื่อเข้าชิงรางวัลบริตอวอร์ดส ในสาขาอัลบั้มแห่งปีและสาขาศิลปินหญิงเดี่ยวยอดเยี่ยม ในอาชีพการทำงานของเธอ เธอเคยได้รับการเสนอชื่อเข้าชิงรางวัลแกรมมี่ 3 ครั้ง
ปัญจตันตระ
ปัญจตันตระ (; ภาษาสันสกฤต: पञ्चतन्त्र) เป็นนิทานโบราณของอินเดีย คาดว่ามีต้นกำเนิดที่แคชเมียร์เมื่อ พ.ศ. 343 เขียนด้วยภาษาสันสกฤต ได้รับอิทธิพลจากนิทานชาดกของพุทธศาสนา มีการแปลเป็นภาษาต่างๆมาตั้งแต่สมัยโบราณ เช่น แปลเป็นภาษาอาหรับเมื่อราว พ.ศ. 1400 ต่อมาจึงแปลไปเป็นภาษาละติน ภาษาฮีบรู ภาษากรีก และภาษาอื่นๆในยุโรป ส่วนฉบับภาษาอังกฤษนั้นตั้งชื่อใหม่ว่า นิทานของปิลเป (Pilpay's Fable) ส่วนปัญจตันตระฉบับภาษาไทยแปลจากฉบับภาษาอังกฤษโดยศักดา วิมลจันทร์
รูปแบบอื่นๆของปัญจตันตระ ได้แก่ "Tantrākhyāyikā" () หรือ"Kalīlah wa Dimnah" () หรือ "Kalila and Dimna" () "Kalīleh o Demneh" หรือ "Anvār-e Soheylī" (, 'The Lights of Canopus') หรือ Kalilag and Damnag (ภาษาซีเรียค) หรือ "Kalīlah wa Dimnah" หรือ "The Fables of Bidpai" (หรือปอลไปในภาษาในยุโรปหลายภาษา) หรือ "The Morall Philosophie of Doni"
นิทานปัญจตันตระเป็นนิทานซ้อนนิทานซึ่งเป็นลักษณะที่พบบ่อยในวรรณคดีภาษาสันสกฤต ลักษณะเดียวกับนิทานเวตาลและกถาสริตสาคร เนื้อหาของปัญจตันตระคล้ายหิโตปเทศ โดยหิโตปเทศแบ่งย่อยเป็นสี่เล่ม ส่วนปัญจตันตระแบ่งย่อยเป็น 5 เล่ม โครงเรื่องหลักคือเป็นการรวบรวมเรื่องราวเพื่อให้เจ้าชายที่โง่เขลาได้เรียนรู้ให้เข้าใจโดยรวดเร็ว เรื่องย่อยของปัญจตันตระ ได้แก่
อย่างไรก็ตาม เมื่อดูตามหลักฐานบทแปลที่เก่าแก่ที่สุดที่เหลืออยู่ นิทานปัญจตันตระเคยมีถึง 12 เล่ม เมื่อมีการแก้ไขตัดตอนกันต่อๆมาจึงเหลือเท่าที่มีในปัจจุบัน
ผีเสื้อขอบปีกเลื่อยจุดแดง
ผีเสื้อขอบปีกเลื่อยจุดแดง (อังกฤษ: Red-spot Sawtooth) เป็นแมลงจำพวกผีเสื้อชนิดหนึ่ง มีชื่อวิทยาศาสตร์ว่า "Prioneris philonome" อยู่ในวงศ์ผีเสื้อหนอนกะหล่ำ (Pieridae)
ลักษณะเป็นผีเสื้อที่ปีกด้านบนมีสีขาว มีเส้นปีกลายสีดำพากสลับตามยาว ที่ปีกด้านล่างคล้ายกันกับปีกด้านบน ปีกคู่หลังมีสีเหลือง เกือบทั่วปีกด้านหลัง บริเวณโคนปีกแต้มด้วยสีแดงสด มีหนวดสองเส้น ตั้งตรงเป็นรูปตัว V มีขนาดลำตัวยาวประมาณ 80-90 มิลลิเมตร จึงจัดเป็นผีเสื้อที่ยาวมากชนิดหนึ่ง กินอาหารที่เป็นของเหลว เช่น เศษใบไม้ น้ำหวานจากดอกไม้ โดยใช้ปากที่เป็นหลอดดูดเพื่อดูดกินอาหาร
มีพฤติกรรมมักอาศัยอยู่ตามที่โล่งแจ้ง ตามชายป่า สวนดอกไม้ทั่วไป เป็นผีเสื้อที่ไม่ชอบอยู่รวมกันเป็นกลุ่ม พบเห็นได้ทั่วไป หากินตามบริเวณพื้นดินมากกว่าบนต้นไม้ ในประเทศไทยพบได้ทั่วทุกภาค
คิม ฮโย-ย็อน
คิม ฮโย-ย็อน (; ) หรือเป็นที่รู้จักในชื่อ ฮโยย็อน (Hyoyeon) เกิดวันที่ 22 กันยายน ค.ศ. 1989 เป็นหนึ่งในสมาชิก[[เกิร์ลกรุปเกาหลีใต้ [[เกิลส์เจเนอเรชัน]] ในตำแหน่งนักเต้นหลัก นักร้องสนับสนุน และเป็นแร็ปเปอร์หลักของวง ฮโยย็อนเข้าสู่สังกัด[[เอสเอ็มเอ็นเตอร์เทนเม้นท์]] จากการออดิชั่นเมื่อปี ค.ศ. 2000 ฝึกได้ 7 ปี 1 เดือนจึงได้เดบิวต์ ในสังกัด 2000 เอสเอ็มแคสติงซิสเต็ม ทั้งนี้ ฮโยย็อนมีความสามารถพิเศษที่โดดเด่นคือการเต้น โดยเธอสามารถเต้นได้ทุกแนว และมีความสามารถพิเศษคือ การเต้น, ภาษาจีน, การร้องเพลง, การแร็ป
[[หมวดหมู่:คริสต์ศาสนิกชนชาวเกาหลีใต้]]
[[หมวดหมู่:สมาชิกของเกิลส์เจเนอเรชัน]]
[[หมวดหมู่:บุคคลจากอินชอน]]
[[หมวดหมู่:ไอดอลเกาหลีใต้]]
[[หมวดหมู่:นักร้องหญิงชาวเกาหลีใต้]]
รายนามจุฬาราชมนตรี
รายนามจุฬาราชมนตรี
สมัยกรุงศรีอยุธยา ปรากฏตำแหน่งจุฬาราชมนตรี กรมท่าขวา ในทำเนียบศักดินามาตั้งแต่รัชสมัยสมเด็จพระบรมไตรโลกนาถ แต่ไม่ทราบนามของจุฬาราชมนตรีคนดังกล่าว ต่อมาในรัชสมัยของสมเด็จพระเอกาทศรถก็ปรากฏว่ามีผู้ดำรงตำแหน่งจุฬาราชมนตรีอยู่แต่ไม่ปรากฏนามเช่นกัน ในรายชื่อต่อไปนี้เป็นรายชื่อของจุฬาราชมนตรีที่ปรากฏในรัชกาลสมเด็จพระเจ้าทรงธรรมเป็นต้นไป ดังนี้
ช่วงต้นรัตนโกสินทร์ ตำแหน่งราชมนตรีจะเป็นขุนนางฝ่ายขวาซึ่งเป็นลูกหลานวงศ์เฉกอะหมัดซึ่งนับถือนิกายชีอะฮ์ แต่หลังการเปลี่ยนแปลงการปกครองเมื่อปี พ.ศ. 2475 ตำแหน่งจุฬาราชมนตรีจึงตกสู่สามัญชนคือแช่ม พรหมยงค์ ถือเป็นชาวไทยเชื้อสายมลายูและเป็นมุสลิมซุนนีคนแรกที่ได้รับตำแหน่งดังกล่าว และจุฬาราชมนตรีคนหลังจากนี้ทั้งหมดล้วนเป็นมุสลิมนิกายซุนนีอันเป็นนิกายที่ชาวมุสลิมในไทยนับถือ
ถนนสรงประภา
ถนนสรงประภา () เป็นถนนในเขตดอนเมือง กรุงเทพมหานคร เริ่มต้นตั้งแต่ถนนเชิดวุฒากาศและสิ้นสุดที่สี่แยกศรีสมาน (คลองประปา) เชื่อมต่อถนนศรีสมาน มีความยาวประมาณ 4.4 กิโลเมตร ในอดีตช่วงหน้าวัดดอนเมืองถึงตลาดสดวัฒนานันท์ และช่วงเยื้องโรงเรียนพระหฤทัยดอนเมืองถึงแยกประชาอุทิศเป็นทางหลวง 2 ช่องจราจร แต่เนื่องจากมีการใช้บริการถนนสายนี้เป็นจำนวนมาก เกิดปัญหาจราจรติดขัดช่วงเวลาเร่งด่วน จึงขยายช่องจราจรเป็น 6 ช่องจราจรตลอดสาย เริ่มก่อสร้างขยายตั้งแต่ปี พ.ศ. 2546 แล้วเสร็จเมื่อต้นปี พ.ศ. 2551
ยุทธการเดือดเชือดนาซี
ยุทธการเดือดเชือดนาซี () เป็นภาพยนตร์สงคราม กำกับและเขียนบทโดยเควนติน แทแรนติโน นำแสดงโดยแบรด พิตต์และคริสตอฟ วอลซ์ ออกฉายในสหรัฐอเมริกาในวันที่ 21 สิงหาคม 2009 ชื่อเรื่องดัดแปลงจากชื่อภาษาอังกฤษ "The Inglorious Bastards" ของภาพยนตร์สงครามปี 1978 "Quel maledetto treno blindato" โดยผู้กำกับชาวอิตาลี เอนโซ จี. คาสเตลลารี
เนื้อหาหลักๆจะเกี่ยวกับการเข่นฆ่าชาวยิวของพวกนาซีที่นำโดยอดอล์ฟ ฮิตเลอร์ในช่วงสงครามโลกครั้งที่ 2 ทำให้ชาวยิวแค้นใจจึงรวมกลุ่มกันเพื่อกำจัดพวกนาซี โดยภาพยนตร์เรื่องนี้สมมติเหตุการณ์และตัวละครขึ้นมาใหม่ แต่ก็มีตัวละครที่มีอยู่จริงด้วย เช่น ฮิตเลอร์, เกิบเบลส์ เป็นต้น
ภาพยนตร์จะแบ่งเหตุการณ์ออกเป็น 3กลุ่มใหญ่ๆคือ กลุ่มนาซี กลุ่มแก๊งโคตรแสบ และฝ่ายโชแชนนา ภาพยนตร์เรื่องนี้ประสบความสำเร็จทั้งในเรื่องรายได้และคำวิจารณ์ โดยทำรายได้จากการฉายทั่วโลกไปถึง 320ล้านดอลลาร์สหรัฐ นอกจากนี้ยังได้รับการเสนอชื่อเข้าชิงรางวัลออสการ์ถึง 8สาขาด้วยกันรวมถึงสาขาภาพยนตร์ยอดเยี่ยมด้วย และได้รับรางวัลมา 1สาขาคือ สาขานักแสดงสมทบชายยอดเยี่ยมซึ่งมอบให้แก่คริสตอฟ วอลซ์
ในภาพยนตร์เรื่องนี้ เอนโซ จี. คาสเตลลารี ได้รับบทคามีโอ เป็นทหารเยอรมัน บทบาทเดียวกับในภาพยนตร์ "The Inglorious Bastards" ของเขาเอง นอกจากนี้ยังมีนักแสดงรับเชิญอีกหลายคน เช่น ไมค์ ไมเออร์ส โบ สเวนสัน ซามูเอล แอล. แจ็กสัน ฮาร์วี คีเทล จาง มั่นอวี้ คลอริส ลีชแมน
ในปี 1941 พันเอกฮานส์ ลันดา (คริสตอฟ วอลซ์) นำทหารนาซีเข้าตรวจค้นฟาร์มโคนมแห่งหนึ่งในฝรั่งเศส ซึ่งเชื่อว่าเป็นที่หลบภัยของชาวยิว เขาพบว่ามีครอบครัวชาวยิวหลบซ่อนอยู่ที่ห้องใต้ดิน จึงสั่งลูกน้องกราดยิงคนทั้งหมด มีเพียงเด็กหญิงคนหนึ่งหลบหนีไปได้เนื่องจากลันดาไว้ชีวิต
สามปีต่อมา ชาวยิวรวมตัวกันก่อตั้งกลุ่ม "แก๊งโคตรแสบ" นำโดยร้อยโทอัลโด เรน (แบรด พิตต์) เขารวมกลุ่มทหารอเมริกันเชื้อสายยิว ออกแก้แค้นทหารนาซีอย่างโหดเหี้ยมจนเป็นที่เลื่องลือ โดยเฉพาะการใช้มีดกรีดหน้าผากเป็นเครื่องหมายสวัสดิกะเพื่อเป็นการประจาน
ในเวลาเดียวกัน โชแชนนา เดรย์ฟัส (เมลานี ลอเรนต์) เด็กหญิงคนพี่เติบโตขึ้นและเปลี่ยนชื่อเป็นเอมมานูเอล มีมิกซ์ เธอทำกิจการโรงภาพยนตร์อยู่ที่ปารีส เธอได้พบกับเฟรดริก โซลเลอร์ (แดเนียล บรูห์ล) พลซุ่มยิงเยอรมันที่กลายเป็นวีรบุรุษสงคราม วีรกรรมของเขาถูกโยเซฟ เกิบเบลส์ (ซิลเวสเตอร์ กร็อธ) นำมาสร้างเป็นภาพยนตร์โฆษณาชวนเชื่อ เกิบเบลส์ได้พบกับโซลเลอร์ขณะกำลังตามจีบเอมมานูเอล และได้เสนอที่จะย้ายสถานที่จัดฉายภาพยนตร์รอบปฐมทัศน์มาที่โรงภาพยนตร์ของเธอเพื่อเป็นการโปรโมท โดยฮิตเลอร์ (มาร์ติน วูตเก) เองก็จะมาร่วมงานนี้ด้วย
เธอวางแผนจะแก้แค้นนาซีที่พรากเธอจากครอบครัว โดยให้มาร์เซล (แจ็กกี ไอโด) คู่รักของเธอ ล็อกประตูขังผู้นำนาซีทั้งหมดไว้ในอาคาร และจุดไฟเผาฟิล์มภาพยนตร์ที่เธอสะสมไว้หลายร้อยม้วน ฟิล์มเหล่านี้ทำด้วยไนโตรเซลลูโลสซึ่งเป็นสารประกอบไนเตรตที่มีความไวไฟเทียบเท่ากับวัตถุระเบิด
ในขณะเดียวกัน กลุ่มแก๊งโคตรแสบทราบข่าวการฉายภาพยนตร์รอบพิเศษดังกล่าว ก็ได้วางแผนที่จะก่อวินาศกรรมในงานนี้ด้วย โดยความร่วมมือจาก บริดเจ็ท ฟอน แฮมเมอร์สมาร์ก (ไดแอน ครูเกอร์) นักแสดงสาวชื่อดังชาวเยอรมัน เธอเป็นสายลับสองหน้าที่ช่วยพาแก๊งโคตรแสบเข้างาน ในฐานะทีมงานสร้างภาพยนตร์ฟาสซิสต์จากอิตาลี
พันเอกลันดา ที่ปัจจุบันเป็นหัวหน้าหน่วยเอสเอสของนาซี จับพิรุธของแฮมเมอร์สมาร์กและแก๊งโคตรแสบได้ แต่เขากลับเสนอต่อรองกับนายทหารระดับสูงฝ่ายสัมพันธมิตร ว่ายินดีปล่อยให้แก๊งโคตรแสบทำวินาศกรรม และสังหารฮิตเลอร์และบุคคลสำคัญอื่นๆ เพื่อหยุดยั้งสงครามโลกครั้งที่สอง แลกกับการให้เขาได้รับอภัยโทษ และลี้ภัยหลังสงครามสิ้นสุด
Nepenthes deaniana
Nepenthes deaniana (ได้ชื่อตาม Dean C. Worcester, ผู้เก็บตัวอย่างไม้ชาวฟิลิปปิน) เป็นหม้อข้าวหม้อแกงลิงถิ่นเดียวของประเทศฟิลิปปินส์ พบที่ระดับความสูง 1180–1296 ม.จากระดับน้ำทะเล
"N. deaniana" ไม่มีลูกผสมตามธรรมชาติ รูปแบบหรือความหลากหลายอื่นแจกแจงเอาไว้
"N. deaniana" ไม่เหมือนกับหม้อข้าวหม้อแกงลิงชนิดอื่น มันไม่ใช่ไม้เลื้อยไต่ ลำต้นสูง 20 ถึง 30 ซม. กว้าง 4 ถึง 5 ซม. เกลี้ยงไม่มีขน ต้นไม้แพร่พันธุ์โดยหน่อ ใบรูปใบหอกหรือรูปไข่กลับ ยาว 6 ถึง 12 ซม.กว้าง 3.5 ถึง 4 ซม. มีเส้นใบตามยาวแบบร่างแหไม่สม่ำเสมอ 4 ถึง 5 เส้น สายดิ่งยาว 10 ถึง 15 ซม.
หม้อรูปกรวยหงาย สูง 6 ถึง 9 ซม.กว้าง 2.3 ถึง 3.5 ซม. เพอริสโตมทรงกระบอกกว้าง 5 ถึง 8 มม. มีฟันสอบเรียวยาวที่ผิวขอบด้านใน ฝารูปหัวใจกว้าง
ช่อดอกเพศผู้ยาว 15 ถึง 20 ซม.อาจมีขนสั้นนุ่มถึงเกลี้ยงไม่มีขน ก้านดอกย่อยมี 1 ดอก ในแต่ละดอกมี 4 กลีบเลี้ยงและ 8 อับเรณู
ไทยซุปเปอร์โมเดลคอนเทสต์
ไทยซุปเปอร์โมเดลคอนเทสต์ () เป็นการประกวดนางแบบโดยสถานีโทรทัศน์กองทัพบกช่อง 7 โดย สุรางค์ เปรมปรีดิ์ จัดประกวดเพื่อเฟ้นหาสาวไทยหุ่นดี ที่มีความมั่นใจในตัวเอง และมีความเหมาะสมกับตำแหน่งไทยซุปเปอร์โมเดล พร้อมกับการก้าวขึ้นเป็นนางแบบอาชีพต่อไป แต่ส่วนใหญ่ก็เป็นนักแสดงสังกัดสถานีโทรทัศน์กองทัพบกช่อง 7
ไทยซุปเปอร์โมเดลคอนเทสต์ เป็นเวทีแห่งโอกาส และสานฝันให้กับสาวมั่นทันสมัยสู่วงการนางแบบระดับประเทศ ซึ่งสถานีโทรทัศน์กองทัพบกช่อง 7 เป็นผู้ดำเนินการจัดประกวด ตั้งแต่ปี พ.ศ. 2545 เป็นต้นมาโดยมีความมุ่งมั่นที่จะสรรหา สาวไทยที่มีความมั่นใจ และความเหมาะสมกับตำแหน่งไทยซุปเปอร์โมเดล พร้อมก้าวขึ้นไปเป็นนางแบบอาชีพต่อไป
นอกจากนี้สถานีโทรทัศน์กองทัพบกช่อง 7 ยังต้องการส่งเสริมอาชีพนางแบบของประเทศไทย ให้เทียบเท่าระดับสากล ด้วยการสนับสนุนให้ผู้ชนะเลิศเข้าร่วมประกวดนางแบบในเวทีระดับนานาชาติ และเข้าร่วมงานแฟชั่นโชว์ในต่างประเทศ
ในปี พ.ศ. 2556 มีการจัดประกวด "สมาร์ทบอย" ร่วมกับไทยซุปเปอร์โมเดลคอนเทสต์ ซึ่งเป็นเวทีแห่งโอกาส สานฝัน และค้นหาหนุ่มมาดเท่อายุระหว่าง 14 – 17 ปี เข้าสู่วงการบันเทิง
อักษรสระประกอบ
อักษรสระประกอบ เป็นรูปแบบของระบบการเขียนรูปแบบหนึ่ง ซึ่งประกอบด้วยพยัญชนะและสระ แต่พยัญชนะจะมีความสำคัญมากกว่าสระ ซึ่งแตกต่างจากอักษรสระ-พยัญชนะ (alphabet) ที่เป็นระบบการเขียนทั้งสระและพยัญชนะจะมีความสำคัญเท่าเทียมกัน และแตกต่างจากอักษรไร้สระ (abjad) ซึ่งมักจะไม่มีรูปสระปรากฏอยู่เลย ในบรรดาระบบการเขียนทั้งหมดในโลกนี้ มีอยู่ประมาณครึ่งหนึ่งของระบบการเขียนทั้งหมดที่เป็นอักษรสระประกอบ ซึ่งอักษรไทยก็เป็นหนึ่งในนั้นเช่นกัน
คำว่า "อักษรสระประกอบ" เป็นคำแปลจากคำว่า abugida ซึ่งเป็นคำที่ Peter T. Daniels นำมาใช้เรียกระบบการเขียนรูปแบบนี้ โดยคำนี้มาจากชื่อของอักษรเอธิโอเปีย (’ä bu gi da) ในภาษาเอธิโอเปีย โดยนำมาจากชื่ออักษรสี่ตัวของอักษรเอธิโอเปีย (ในทำนองเดียวกับคำว่า alphabet ที่มาจากชื่ออักษรกรีก แอลฟา และ บีตา) ต่อมาในปีค.ศ. 1997 William Bright ได้เสนอคำว่า alphasyllabary ขึ้นมาเพื่อเรียกอักษรในตระกูลพราหมี เนื่องจากระบบการเขียนแบบนี้มีลักษณะของอักษรพยางค์ (syllabary) และอักษรสระ-พยัญชนะร่วมกันอยู่ นักวิชาการในอดีตถือว่าอักษรสระประกอบเป็นอักษรพยางค์ประเภทหนึ่ง หรือเป็นสิ่งที่อยู่ระหว่างอักษรพยางค์และอักษรสระ-พยัญชนะ จึงยังคงเรียกอักษรของชนพื้นเมืองในแคนาดาว่า syllabics อยู่ นอกจากนี้ยังมีคำอื่น ๆ ที่ใช้เรียกระบบการเขียนแบบนี้อีก ได้แก่ neosyllabary pseudo-alphabet semisyllabary และ syllabic alphabetแบงค์ นักรบ
โดยทั่วไปแล้ว อักษรสระประกอบจะประกอบด้วยพยัญชนะเป็นหลัก ซึ่งพยัญชนะแต่ละตัวจะกำหนดเสียงสระไว้อยู่แล้วโดยไม่ต้องมีรูปสระใด ๆ มากำกับ (ในอักษรไทย พยัญชนะจะออกเสียง อะ หรือ ออ เช่นในคำว่า บ่ หรือ ณ) ส่วนใหญ่จะเขียนจากซ้ายไปขวา สระจะกำหนดโดยการดัดแปลงพยัญชนะด้วยการเติมเครื่องหมายหรือสัญลักษณ์ต่าง ๆ (อย่างในอักษรตระกูลพราหมี) โดยสระอาจจะอยู่ในตำแหน่งใด ๆ ก็ได้ โดยไม่จำเป็นต้องตามหลังพยัญชนะเสมอไป หรือพยัญชนะอาจจะเปลี่ยนรูปร่างไปเพื่อแสดงเสียงสระที่แตกต่างกัน (อย่างในอักษรของชนพื้นเมืองของแคนาดา)
สระที่ไม่มีเสียงพยัญชนะนำหน้าอาจประกฎคู่กับพยัญชนะพิเศษ (เช่น อ ในอักษรไทย) หรือปรากฏเป็นรูปสระลอย ซึ่งเป็นรูปพิเศษของสระแต่ละเสียงที่สามารถอยู่ได้ตามลำพังโดยไม่ต้องกำกับกับพยัญชนะ สระลอยยังคงมีใช้อยู่ในอักษรหลายประเภทในเอเชียใต้และเอเชียตะวันออกเฉียงใต้ แต่อักษรไทยนั้นเหลือเพียง ฤ ฤๅ ฦ ฦๅ เท่านั้น
อักษรสระประกอบแบ่งได้เป็นสามกลุ่มใหญ่ ๆ
อักษรทานะซึ่งใช้เขียนภาษามัลดีฟส์ของมัลดีฟส์ไม่มีรูปสระลอย มีเพียงรูปสระจมกับพยัญชนะพิเศษอย่าง อ ในอักษรไทยเท่านั้น
นาคปรก (ภาพยนตร์)
"นาคปรก "(อังกฤษ: In the Shadow of the Naga) เป็นภาพยนตร์ไทย แนวแอ็กชั่น-ดราม่า ผลงานกำกับการแสดงโดย ภวัต พนังคศิริ ผลิตโดย สหมงคลฟิล์ม ออกฉายเมื่อ 18 มีนาคม พ.ศ. 2553 (2010) ได้รับการจัดเรตติ้งภาพยนตร์ประเภท น 18+ (ภาพยนตร์ที่เหมาะสมกับผู้มีอายุตั้งแต่ 18 ปีขึ้นไป) เขียนบทโดย ภวัต พนังคศิริ, ณัฐ นวลแพง, โกเศส ชฤทธิ์พร, พีระภัทร ชูตระกูล, โยธิน สวัสดิ์เรือง นำแสดงโดย สมชาย เข็มกลัด, เรย์ แมคโดนัลด์, ปิติศักดิ์ เยาวนานนท์, พศิน เรืองวุฒิ, ทราย เจริญปุระ, สะอาด เปี่ยมพงษ์สานต์, ธีรยุทธ ปรัชญาบำรุง, อรรคพันธ์ นะมาตร์ และ รัชนู บุญชูดวง ภาพยนตร์ทำรายได้ 35 ล้านบาท
เรื่องราวของสามโจร ป่าน (สมชาย เข็มกลัด), ปอ (ปิติศักดิ์ เยาวนานนท์), สิงห์ (เรย์ แมคโดนัลด์) ที่ร่วมกันวางแผนปล้นรถขนเงิน แต่เคราะห์กรรมทำให้ถูกไล่ตามจับ โดยร้อยตำรวจเอก (พศิน เรืองวุฒิ) และร้อยตำรวจตรี อรรคพันธ์ นะมาตร์ เมื่อจนมุมตัดสินใจนำเงินที่ปล้นมาได้แอบซ่อนไว้ใต้ดินบริเวณวัด เมื่อเวลาผ่านไปอีกหลายปีย้อนกลับมาขุดหาเงิน จึงรู้ว่าที่ซ่อนเงินอยู่ใต้โบสถ์ ทั้ง 3 จึงตัดสินใจปลอมตัวแฝงเข้ามาในวัดด้วยการบังคับให้หลวงตา (สะอาด เปี่ยมพงษ์สานต์) บวชให้ เหล่าบรรดาพระทั้งหลายต่างสงสัยในพฤติกรรมของกลุ่มพระใหม่ที่มักลอบเข้าไปขุดพื้นโบสถ์เวลากลางคืน
ในขณะเดียวกันทางด้านมัคนายกของวัดวางแผนขโมยพระในโบสถ์เดียวกับที่พระปลอมพยายามขุดหาเงินที่ซ่อนไว้ ทั้งสามที่ปลอมตัวเข้ามาจับได้โดยบังเอิญ จนกลายเป็นโจรจับโจร ทำให้พระในวัดต่างเลิกคลางแคลงใจเหล่าบรรดาพระใหม่ และนี่คือจุดเริ่มต้นของเหตุการณ์พลิกผันที่ยากเกินคาดเดาเมื่อ กิเลส ความเลว และความโลภ เข้าครอบงำถึงส่วนลึกในจิตใมนุษย์ คิดดีทำดี สิ่งนี้จะยังคงสถิตย์อยู่บนโลกใบนี้จริงหรือนาคปรก เป็นภาพยนตร์ที่ทาง ภวัต พนังคศิริ ผู้กำกับและผู้เขียนบทได้เวลาขัดเกลาบทภาพยนตร์นานถึง 3 ปี เพื่อไม่ให้เกิดข้อครหาเมื่อเข้าฉาย แต่เมื่อเข้าฉายแล้วได้สร้างกระแสฮือฮาในสังคม เนื่องจากนำเสนอประเด็นในทางพุทธศาสนาซึ่งเป็นเรื่องละเอียดอ่อน ในทางที่รุนแรง โดยทางสมาคมพุทธศาสน์สัมพันธ์พร้อมกับองค์กรอาสาสมัครเพื่อสันติภาพโลก ได้ยื่นหนังสือต่อทางกระทรวงวัฒนธรรมให้ห้ามการฉายภาพยนตร์เรื่องนี้ เนื่องจากอ้างว่าทำให้ภาพลักษณ์ของพระสงฆ์เสื่อมเสียแต่ทว่าภาพยนตร์ก็ยังได้รับการฉาย
ในส่วนของเสียงวิจารณ์ได้รับการวิจารณ์ว่านักแสดง แสดงได้ดี บทภาพยนตร์ทำออกมาได้อย่างเข้มข้น แต่การตัดต่อยังทำได้ขาด ๆ เกิน ๆ และในตอนจบที่สรุปห้วนสั้นเกินไป
Nepenthes faizaliana
Nepenthes faizaliana เป็นหม้อข้าวหม้อแกงลิงถิ่นเดียวที่พบบนผาหินปูน ของอุทยานแห่งชาติกูนุงมูลู ในรัฐซาราวะก์ และบนเกาะบอร์เนียว คาดกันว่ามันเป็นญาติใกล้ชิดกับ "N. boschiana"
ลำต้นเลื้อยไต่ของ "N. faizaliana" อาจมีเส้นผ่าศูนย์กลางถึง 8 มม. ปล้องเป็นทรงกระบอกเมื่อตัดขวาง ยาว 3 ซม.
ใบเรียงสลับรอบลำต้น มีก้านใบ ผิวใบคล้ายแผ่นหนัง แผ่นใบรูปใบหอกถึงรูปรี อาจยาวถึง 14 ซม.กว้าง 4 ซม. ปลายแหลม ฐานป้าน ก้านใบเป็นร่องเล็กตามยาว กึ่งหุ้มลำต้น ยาว 5 ซม.ไม่มีปีก มีเส้นใบตามยาว 2 เส้นในแต่ละด้านของเส้นกลางใบ ไม่มีเส้นใบแบบขนนก สายดิ่งยาว 20 ซม.
หม้อล่างไม่มีการบรรยายลักษณะไว้ ถึงแม้ว่าจะมีขนาดเล็กกว่า และพบเห็นได้ยากกว่าหม้อบน หม้อบนรูปกรวยแคบ บานออกเล็กน้อยในส่วนบน อาจสูงมากกว่า 30 ซม. ปีกลดรูปลงเหลือเพียงสันคู่ ปากหม้อเฉียง เพอริสโตมแบน รูปทรงกระบอกเมื่อตัดขวาง กว้าง 4 มม. ฝาหม้อรูปวงกลม มีต่อมสันเห็นได้ชัดใต้ฝา มีเดือยเดี่ยวที่ฐานฝา
"N. faizaliana" มีช่อดอกแบบกระจะ ช่อดอกเพศเมียไม่ได้ถูกบรรยายไว้ ในช่อดอกเพศผู้ ก้านช่อดอกยาว 17 ซม. ขณะที่แกนกลางยาว 40 ซม. ก้านดอกย่อยมีดอก 1 ดอก ยาว 20 มม.มีใบประดับ กลีบเลี้ยงรูปใบหอกถึงรูปขอบขนาน ยาว 4 มม.
"N. faizaliana" มีสิ่งปกคลุมสีขาว มีขนรูปดาวบนลำต้นและก้านใบ ผิวบนของแผ่นใบเกลี้ยง ใต้แผ่นใบมีขนกิ่งสั้นหร็อมแหร็ม มีขนยาวสีขาวที่ฐานของเส้นกลางใบ
เจ้าหญิงน้อย
เจ้าหญิงน้อย () เป็นวรรณกรรมเยาวชนภาษาอังกฤษ ประพันธ์โดยฟรานเซส ฮอดจ์สัน เบอร์เนทท์ ซึ่งเป็นรื่องที่ปรับปรุงและขยายความมาจากนวนิยายเรื่อง Sara Crewe: or, What happened at Miss Minchin's boarding school ซึ่งเคยตีพิมพ์ในนิตยสารเซนต์นิโคลัส
ไก เทนโด้
ไก เทนโด้ (; ) เป็นตัวละครจากเกม "BURIKI ONE" ซึ่งผลิตโดยบริษัท SNK ของประเทศญี่ปุ่น โดย"ไก เทนโด้"เป็นผู้ใช้ศิลปะการต่อสู้ที่เรียกว่า "โททอลคอมแบท (Total Combat)" ในการต่อสู้ (ศิลปะการต่อสู้แบบผสมผสาน) นอกจากนี้ เขายังมีบทบาทในเกมชุด เดอะคิงออฟไฟท์เตอร์ส ด้วยเช่นกัน (เป็นสไตร์คเกอร์ในภาค '99 Evolution กับ 2000 และเป็นบอสกลางในภาค XI) ให้เสียงพากย์โดยคุณ โนบุยูกิ ฮิยามะ
ไก เทนโด้ เป็นผู้ใช้ศิลปะป้องกันตัวซึ่งมีชื่อเรียกว่า โททอลคอมแบท หรือมีชื่อเรียกอีกอย่างหนึ่งว่า โททอลไฟท์ติ้งอาร์ท ไกได้ยินข่าวเกี่ยวกับการแข่งขันบูริกิวันที่กำลังจะเกิดขึ้น และตัดสินใจเข้าร่วมการแข่งขันนี้เพื่อทดสอบทักษะของเขา ในระหว่างการแข่งขันทัวร์นาเมนท์ เขาได้เริ่มการแข่งขันกับนักมวยชาวอเมริกันนามว่ารอบ ไพธอน นอกจากนี้ ไกยังได้เข้าร่วมศึกเดอะคิงออฟไฟท์เตอร์สในภายหลังด้วยเช่นกัน
50:50
50:50 หมายถึง ส่วนที่ถูกกับผิดหรือส่วนต่างๆที่เท่ากัน
นอกจากนี้อาจหมายถึง
ขั้นตอนวิธีของไดก์สตรา
ขั้นตอนวิธีของไดก์สตรา () ถูกคิดค้นขึ้นโดยนักวิทยาการคอมพิวเตอร์ชาวดัตช์นามว่า แอ็ดส์เคอร์ ไดก์สตรา (Edsger Dijkstra) ในปี 1959 เพื่อแก้ไขปัญหาวิถีสั้นสุดจากจุดหนึ่งใด ๆ สำหรับกราฟที่มีความยาวของเส้นเชื่อมไม่เป็นลบ สำหรับขั้นตอนวิธีนี้จะหาระยะทางสั้นที่สุดจากจุดหนึ่งไปยังจุดใด ๆ ในกราฟโดยจะหาเส้นทางที่สั้นที่สุดไปทีละจุดยอดเรื่อย ๆ จนครบตามที่ต้องการ
กำหนดให้ปมหนึ่งเป็นปมเริ่มต้น (initial node) และกำหนดให้ "ระยะทางของปม Y" (distance of node Y) หมายถึงระยะทางจากปมเริ่มต้นไปยังปม Y ขั้นตอนวิธีของไดก์สตราจะกำหนดค่าระยะทางเริ่มต้นไว้บางปมและจะเพิ่มค่าไปทีละขั้นตอน
เราสามารถย่อส่วนปัญหาในชีวิตจริงให้เป็นปัญหาทางคณิตศาสตร์ได้ เช่น การให้จุดยอดเป็นเมืองและเส้นเชื่อมเป็นถนน
เฟอร์นานโด ลูมากัด
เฟอร์นานโด ลูมากัด (Fernando Lumacad) นักมวยสากลชาวฟิลิปปินส์ เกิดเมื่อ 23 เมษายน พ.ศ. 2529 ที่ โกตาบาโต เดอ ซุร ประเทศฟิลิปปินส์ สถิติการชก 39 ครั้ง ชนะ 29 (น็อค 12) เสมอ 3 แพ้ 7
ลูมากัดขึ้นชกมวยสากลครั้งแรกเมื่อ 24 พฤษภาคม พ.ศ. 2549 ชนะคะแนน ตาตา ลาเดรา ที่ฟิลิปปินส์ จากนั้นขึ้นชกชนะรวด และได้ครองแชมป์มินดาเนารุ่นฟลายเวทเมื่อ พ.ศ. 2550 จนได้ขึ้นชิงแชมป์ WBC เอเชียรุ่นฟลายเวทที่ว่าง เมื่อ 19 พฤศจิกายน พ.ศ. 2550 แพ้คะแนน วันดี สิงห์วังชา ไม่ได้แชมป์ ลูมากัดขึ้นชกชนะที่ฟิลิปปินส์อีก 4 ครั้ง ก็ได้ชิงแชมป์ WBO ตะวันออกเฉพาะกาลรุ่นฟลายเวท เมื่อ 4 ตุลาคม พ.ศ. 2551 แต่ปรากฏว่าทำได้เพียงเสมอกับ สุริยัน ศ.รุ่งวิสัย ที่ฟิลิปปินส์ ต่อมา ลูมากัดได้ไปชิงแชมป์เงารุ่นซูเปอร์ฟลายเวท IBF ที่ว่างที่สหรัฐ ปรากฏว่าเป็นฝ่ายแพ้น็อค ฮอร์เก อาร์เช ยก 3 เมื่อ 27 มิถุนายน พ.ศ. 2552 ลูมากัดได้เปลี่ยนไปชิงแชมป์โลกเยาวชนรุ่นซูเปอร์ฟลายเวท WBC เมื่อ 28 พฤศจิกายน พ.ศ. 2552 แต่ก็แพ้คะแนน ฮวน โฮเซ่ มอร์เตส ที่ เม็กซิโก ลูมากัดประสบความสำเร็จในการชิงแชมป์ครั้งแรกเมื่อ 11 มิถุนายน พ.ศ. 2554 เมื่อชิงแชมป์ WBC เอเชีย คอนติเนนทัลรุ่นฟลายเวทที่ว่าง ชนะน็อค ริกกี ซาเบีย ยก 2 ต่อมา ได้ชิงแชมป์ WBC เข็มขัดเงินรุ่นซูเปอร์ฟลายเวท เมื่อ 24 พฤศจิกายน พ.ศ. 2555 แพ้คะแนน คาร์ลอส กัวดราส ลูมากัดยังคงชกมวยมาอย่างต่อเนื่อง ล่าสุดได้ขึ้นชิงแชมป์ WBC คอนติเนทัลอเมริการุ่นซูเปอร์แบนตัมเวทที่ว่าง แพ้น็อค โอราซิโอ การ์เซีย ยก 1 ที่เม็กซิโก เมื่อ 18 มกราคม พ.ศ. 2557 ไม่ได้แชมป์
ชเว ซู-ย็อง
ชเว ซู-ย็อง (; ) หรือที่รู้จักในชื่อ ซูย็อง (Sooyoung) เป็นสมาชิกของวงเกิร์ลกรุปเกาหลีใต้ เกิลส์เจเนอเรชัน โดยรับตำแหน่ง นักร้องเสริม นักเต้นนำและแร็ปเปอร์ ซูย็องเป็นสมาชิกคนเดียวในโซนยอชิแดที่เคยเดบิวท์ที่ต่างประเทศมาก่อนแล้วในฐานะนักร้อง Duo วง "Route φ" ที่ประเทศญี่ปุ่น และซูย็องมีพี่สาวชื่อว่า ชเวซูจิน ซึ่งได้รับเลือกให้เข้าร่วมในละครเวทีอย่าง แจ็คเดอะริปเปอร์ ซูย็องเข้าสู่สังกัดเอสเอ็มเอนเตอร์เทนเมนท์ ปี ค.ศ. 2002 เป็นสมาชิกคนที่ห้าที่ตอบรับเข้าวง ใช้เวลาฝึกเวลา 5 ปีก่อนเดบิวต์ แต่ปัจจุบันนั้นได้ออกจากค่าย SM แล้วเพื่อไปทำงานด้านการแสดง
ชเว ซู-ย็อง เกิดวันที่ นับถือศาสนาคริสต์ สำเร็จการศึกษาระดับมัธยมปลายจากโรงเรียนจองชินเกิลส์ไฮสคูล (정신여자고등학교) และจบการศึกษาระดับอุดมศึกษาในสาขาศิลปะการแสดงและการละคร มหาวิทยาลัยจุงอัง เข้าสู่สังกัดจากการออดิชั่นในรายการ 2002 SM โคเรีย-เจแปน อุลตร้าดูโอออดิชั่น โดยเธอใช้ระยะเวลาในการฝึก 5 ปี 3 เดือน มีตำแหน่งในวงเป็นนักเต้นนำ นักร้องเสริม และแร็ปเปอร์ และเป็นสมาชิกที่ตัวสูงที่สุดในวงด้วยส่วนสูง 173 ซม.
ทั้งนี้ ซูย็องเป็นสมาชิกคนเดียวใน โซนยอชิแด ที่เคยเปิดตัวที่ต่างประเทศมาก่อนแล้ว โดยเปิดตัวครั้งแรกในฐานะนักร้องดูโอ วง Route-O ที่ประเทศญี่ปุ่น ดังนั้นเธอจึงสามารถพูดภาษาญี่ปุ่นได้เป็นอย่างดี ในขณะที่อยู่ที่ประเทศญี่ปุ่น ซูย็องได้รู้จักกับโบอา และซันเดย์แห่ง เดอะเกรซ เนื่องจากในขณะนั้นทั้งสามคนต่างก็ร้องเพลงอยู่ที่ประเทศญี่ปุ่นเช่นเดียวกัน
ปัจจุบันเธอคบหากับจ็อง คย็อง-โฮ นักแสดงชาวเกาหลีใต้ ซึ่งเธอได้รู้จักเขาตอนไปที่โบสถ์ด้วยกัน
โอ! (อัลบั้ม)
โอ! () เป็นสตูดิโออัลบั้ม ชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางจำหน่ายในประเทศเกาหลีเมื่อวันที่ 28 มกราคม ค.ศ. 2010   ซิงเกิลประชาสัมพันธ์ของอัลบั้มชุดนี้มี คือ Oh! ซึ่งได้รับความนิยมสูงไม่แพ้เพลง Gee และเพลง Tell Me Your Wish (Genie)
อัลบั้มดังกล่าวถูกนำมา Repackage ใหม่ในเดือนมีนาคม พ.ศ. 2553 โดยใช้ซิงเกิล รันเดวิลรัน () เป็นซิงเกิลประชาสัมพันธ์ นับเป็นซิงเกิลที่สองจากอัลบั้มนี้
เอสเอ็มเอ็นเตอร์เทนเมนต์ได้ประกาศออกมาในเดือนมกราคม พ.ศ. 2553 ว่าเกิลส์เจเนอเรชันจะกลับมาพร้อมกับสตูดิโออัลบั้ม ในเดือนกุมภาพันธ์ อย่างไรก็ดี วันวางจำหน่ายของอัลบั้มชุดที่สองนี้ได้ถูกเลื่อนขึ้นมาเป็นวันที่ 28 มกราคม โดยอัลบั้มที่สองนี้มีผู้ให้ความสนใจสูงมากในช่วงแรก ๆ เนื่องจากมียอดการสั่งจองอัลบั้มทั้งแบบออนไลน์และแบบซีดีรวมกันมากถึง 150,000 ชุด และในวันแรกของการจำหน่าย อัลบั้มนี้ก็ทำยอดขายได้ถึง 30,000 ชุด ในการจำหน่ายใน 80 ประเทศทั่วโลกรวมถึงสหรัฐอเมริกา ฝรั่งเศส ญี่ปุ่น จีน และไอร์แลนด์
อัลบั้ม Repackage ของโอ! นั้นได้ออกวางจำหน่ายในเดือนมีนาคม โดยเน้นแนวคิดของเกิลส์เจเนอเรชันสีดำ หรือที่เรียกกันว่า "แบล็คโซชิ" (Black Soshi) โดยก่อนหน้าการรีแพ็กเกจนั้นได้มีการเปิดตัวซิงเกิลใหม่ชื่อ รันเดวิลรัน () ในรูปแบบดิจิตอลดาวน์โหลดเมื่อวันที่ 17 มีนาคม พ.ศ. 2553 ทั้งนี้เพลงดังกล่าวเป็นเพลงที่แคชชา เคยบันทึกเสียงมาก่อนเมื่อ พ.ศ. 2551 ในวันรุ่งขึ้นคือวันที่ 18 มีนาคม มิวสิกวีดิโอของเพลงดังกล่าวก็ได้ออกมา พร้อมกับการกลับมาแสดงสดของเกิลส์เจเนอเรชันในรายการมิวสิกแบงก์ทางช่อง KBS ต่อมาเอสเอ็มเอ็นเตอร์เทนเม้นต์ได้ออกมาแถลงว่ายุนอาคือสมาชิกวงที่อยู่บนหน้าปกของซิงเกิลดังกล่าว
เกิลส์เจเนอเรชันเริ่มประชาสัมพันธ์อัลบั้มนี้ทางรายการมิวสิกคอร์ช่อง MBC ในวันที่ 30 มกราคม นอกจากนี้ทางกลุ่มได้ร้องเพลง โชว์! โชว์! โชว์! (Show! Show! Show!) เป็นส่วนหนึ่งของการแสดงการกลับมาร้องเพลงในรายการมิวสิกคอร์ทาง MBC และรายการอินกิกาโย (เดอะมิวสิกเทรนด์) ทางช่อง SBS และเมื่ออัลบั้มดังกล่าวได้วางจำหน่ายอย่างเต็มรูปแบบ อัลบั้มก็ได้ติด 10 อันดับแรกในหลายชาร์ตเพลง
นาคปรก
'"นาคปรก'่" (/นาก-ปฺรก/) สามารถหมายถึง
เหลี่ยมรัก
เหลี่ยมรัก เป็นบทประพันธ์ของเทพิตา บทโทรทัศน์ น้องนุช ชวาลา เป็นละครที่ ขวัญ อุษามณี พิสูจน์ฝีมือให้ชมกันถึง 2 บทบาท โดยรับบท ตะวัน กับ ฟ้า พี่น้องฝาแฝด ที่นิสัยแตกต่างกันคนละขั้ว 2 อารมณ์ 2 บุคลิก คนหนึ่งเรียบร้อยราวกับผ้าพับไว้ ส่วนอีกคน ห้าว แก่น สู้คน ใครอย่าเผลอมารังแกให้จี๊ดใจเชียว ละครเรื่องนี้ถือว่าเป็นละครที่แสดงศักยภาพของ ขวัญ อุษามณี ได้เป็นอย่างดี ทำให้ใครหลายๆคนได้เห็นถึงฝีมือการแสดงที่ยอดเยี่ยมของเธอ โดยละครเรื่องนี้มีเรตติ้งตอนจบอยู่ที่ 14 เฉลี่ยรวมประมาณ 11
เกาะสเวตินิโกลา
เกาะสเวตินิโกลา (, เกาะเซนต์นิโคลัส) เป็นเกาะขนาดเล็กอยู่ในทะเลเอเดรียติก อยู่นอกชายฝั่งเมืองบุดวา ประเทศมอนเตเนโกร ห่างจากแผ่นดินใหญ่ 1 กิโลเมตร
เกาะสเวตินิโกลามีความยาว 2 กิโลเมตร มีเนื้อที่ประมาณ 36 เฮกตาร์ (360,000 ตารางเมตร) มีลักษณะเป็นแผ่นดินลาดเอียง ด้านหนึ่งเป็นหน้าผา มีความสูง 121 เมตร ลาดเอียงสู่ชายหาดอีกด้านหนึ่งของเกาะ พื้นที่บางส่วนของเกาะเป็นถิ่นอาศัยของกวาง
เกาะแห่งนี้มีชื่อในภาษาพื้นเมืองว่า "Školj" เป็นแหล่งท่องเที่ยวสำคัญของเมืองบุดดา เนื่องจากมีชายหาดถึงสามแห่ง มีความยาวถึง 840 เมตร จนได้รับฉายาว่า "ฮาวายแห่งมอนเตเนโกร"
นายนพดล ปัทมะ ได้ให้สัมภาษณ์เมื่อวันที่ 5 พฤษภาคม พ.ศ. 2552 ว่าทักษิณ ชินวัตรมีความสนใจที่จะประมูลซื้ออสังหาริมทรัพย์ในเกาะดังกล่าวเพื่อพัฒนาเป็นแหล่งท่องเที่ยว ในราคา 28 ล้านยูโร หรือประมาณ 1,288 ล้านบาท
เซอร์ ครอคโคไดล์
อดีตเจ็ดเทพโจรสลัด เคยเป็นหัวหน้าขององค์กรอาชญากรรมลับ บาล็อกเวิร์คส์ โดยใช้นามแฝงว่า "มิสเตอร์ซิโร่" มีจุดประสงค์ไม่ดีต่อราชอาณาจักรแห่งทะเลทราย อลาบาสต้า ครอคโคไดล์ ถูกปลดออกจากเจ็ดเทพโจรสลัดและถูกรัฐบาลจับกุมหลังจากพ่ายแพ้ให้แก่ลูฟี่ที่อลาบาสต้า และแผนการร้ายทั้งหมดก็ถูกเปิดโปงออกมา ภายหลังถูกนำตัวไปคุมขังที่คุกนรกอิมเพลดาวน์ (Level6)
จากเหตุการณ์ลูฟี่บุกไปคุกอิมเพลดาวน์เพื่อช่วย โปโตกัส ดี เอสที่กำลังจะถูกประหาร อิวานคอฟได้ช่วยเหลือครอคโคไดล์ออกมาด้วย เพราะครอคโคไดล์บอกว่าจะช่วยเหลือลูฟี่ แลกเปลี่ยนกับอิสระของตน และเนื่องจากอิวานคอฟคิดว่า ครอคโคไดล์จะเป็นประโยชน์ต่อศึก"กลุ่มโจรสลัดหนวดขาว ปะทะ กองทัพเรือ"อีกด้วย หลังจบสงคราม ครอกโคไดล์กับ ดัส (Mr.1) ได้ไปพักรักษาตัวที่เกาะแห่งหนึ่งในแกรนด์ไลน์ หลังจากได้ข่างเรื่องที่ลูฟี่ไปตีระฆัง "อ๊อก เบล" 16 ครั้ง ในการไว้อาลัยกับการตายของเอส ครอกโคไดล์กับ ดัส (Mr.1) ก็เริ่มออกเดินทางไปที่โลกใหม่ 2 ปีหลังจากนั้นได้ปรากฏตัวในเกาะสักแห่งในโลกใหม่และอ่านหนังสือพิมพ์เรื่องโดฟลามิงโก้ลาออกจากเจ็ดเทพโจรสลัด ทราฟาลก้า ลอว์เป็นพันธมิตรกับมังกี้ ดี ลูฟี่ และเรื่องยูสทัส กัปตัน คิด ที่ร่วมเป็นนพันธมิตรบาซิล ฮอว์คินส์และสครัสแมน อาพู
 46 (New world)ความสามารถพื้นฐาน : : เปลี่ยนร่างกายเป็นทรายได้, ดูดซับความชื้นจากสิ่งที่สัมผัส แต่ถ้าโดนสาดน้ำใส่มากเกินไปจะไม่สามารถเปลี่ยนร่างเป็นทรายได้
เหรียญราชรุจิ
เหรียญราชรุจิ เป็นเหรียญสำหรับพระราชทานเป็นบำเหน็จในพระองค์พระมหากษัตริย์ ซึ่งพระบาทสมเด็จพระจุลจอมเกล้าเจ้าอยู่หัว ทรงสถาปนาขึ้นสำหรับพระราชทานแก่ข้าราชการในราชสำนัก นายทหารรักษาพระองค์ และผู้มีบำเหน็จความชอบในราชสำนัก รวมถึงข้าราชการในราชสำนักแห่งพระมหากษัตริย์ต่างประเทศ เป็นต้น
ต่อมาในรัชสมัยของพระบาทสมเด็จพระมงกุฏเกล้าเจ้าอยู่หัว ได้ทรงสถาปนาเหรียญราชรุจิ ประจำรัชกาลของพระองค์ ขึ้นเมื่อ พ.ศ. 2454 และพระบาทสมเด็จพระปกเกล้าเจ้าอยู่หัว ได้ทรงสถาปนาในปี พ.ศ. 2470 และพระบาทสมเด็จพระปรมินทรมหาภูมิพลอดุลยเดช ทรงสถาปนาสำหรับหรับรัชกาลของแต่ละพระองค์ในปี พ.ศ. 2502 ส่วนพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ไม่ได้พระราชทานไว้
เหรียญราชรุจิ มี 2 ชนิด คือ กะไหล่ทอง และเงิน มีลักษณะเป็นเหรียญกลม ใช้อักษาย่อว่า "ร.จ.ท." และ "ร.จ.ง." ต่อท้ายด้วยเลขรัชกาล เช่น "ร.จ.ท.(9)" ใช้ประดับที่อกเสื้อเบื้องซ้าย
เหรียญราชรุจิ รัชกาลที่ 9 เป็นเหรียญกลมแบน ขนาดเส้นผ่าศูนย์กลาง 3 เซนติเมตร ด้านหน้ามีพระบรมรูปพระบาทสมเด็จพระเจ้าอยู่หัว ภูมิพลอดุลยเดช ครึ่งพระองค์ทรงหันพระพักตร์ทางเบื้องขวา มีอักษรจารึกริมขอบว่า "ภูมิพโล บรมราชาธิราชา" ด้านหลังมีรูปจักร กลางวงจักรจารึกอักษรว่า "ราชรุจิยา ทินฺนมิทํ" มีห่วงห้อยกับแพรแถบกว้าง 34 มิลลิเมตร สีเหลืองริมสีขาว สำหรับบุรุษประดับที่อกเสื้อด้านซ้าย สำหรับสตรีใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
เหรียญราชรุจิ เป็นเครื่องหมายแห่งพระมหากรุณาธิคุณตามพระราชอัธยาศัย โดยการได้รับพระราชทานเหรียญเป็นสิทธิแก่ผู้ได้รับพระราชทาน หากผู้นั้นล่วงลับ ก็ให้ตกทอดแก่ทายาทเป็นที่ระลึก แต่ไม่มีสิทธิประดับ
ปาทรีซียา กัส
ปาทรีซียา กัส ( ) เกิดวันที่ 5 ธันวาคม ค.ศ. 1966 ที่เขตฟอร์บัก (Forbach) จังหวัดมอแซล (Moselle) ในแคว้นลอแรน (Lorraine) ทางตะวันออกเฉียงเหนือของประเทศฝรั่งเศส เป็นทั้งนักร้องและนักแสดง เธอเป็นหนึ่งในนักร้องที่พูดภาษาฝรั่งเศสคนที่ประสบความสำเร็จมากที่สุดในโลก เพลงของเธอไม่ใช่แนวคลาสสิก แต่คล้ายการผสมผสานระหว่างป็อบ แจ็ซ บลูส์ และคาบาเรต์
ด้วยภาพลักษณ์ของอัลบั้มเปิดตัวอย่างเป็นทางการ "มาดมัวแซล ช็องต์ ..." (Mademoiselle chante...) ในปี 1988 ทำให้แผ่นเสียงของปาทรีซียาจำหน่ายได้มากกว่า 16 ล้านแผ่นทั่วโลก อัลบั้มที่สาม "เฌอ เตอ ดี วู" (Je te dis vous) ทำให้เธอประสบความสำเร็จอย่างมากในประเทศต่าง ๆ อาทิ เยอรมนี สวิตเซอร์แลนด์ เบลเยี่ยม แคนาดา รัสเซีย ฟินแลนด์ และเกาหลี ปาทรีซียาแทบจะออกทัวร์คอนเสิร์ตในต่างประเทศตลอดเวลา ในปี 2002 เธอแสดงภาพยนตร์ที่ใช้เปิดตัวอย่างเป็นทางการในฐานะนักแสดง ชื่อ "แอนด์ นาว ... เลดี้ส์ แอนด์ เจนเทิลเมน" (And Now ... Ladies And Gentlemen) กับ เจอเรมี ไอร์เอินส์ เธอออกทัวร์คอนเสิร์ตรอบโลก ”กาบาเรต์” ตั้งแต่ปลายปี 2008 จนถึงปัจจุบันนี้ นอกจากนี้ ปาทรีซียายังได้เป็นตัวแทนของสาธารณรัฐฝรั่งเศสเพื่อเข้าประกวดร้องเพลงระดับชาติ ยูโรวิชั่น ซอง คอนเทสต์ 2009 (Eurovision Song Contest 2009) ณ กรุงมอสโคว์ สหพันธรัฐรัสเซีย และได้อันดับที่แปด
ปาทรีซียา กัส เติบโตขึ้นที่เมือง Stiring-Wendel เมืองที่เป็นชายแดนติดกับประเทศเยอรมนี เป็นเมืองที่คนพูดภาษาพลัทท์ (Platt ภาษาเยอรมันท้องถิ่นซึ่งเป็นภาษาแม่ของปาทรีซียาผู้ไม่พูดภาษาฝรั่งเศสเลยจนอายุได้ 6 ปี) เธอได้รับการอบรมเลี้ยงดูมาในครอบครัวที่มีพี่น้องเจ็ดคนซึ่งกำเนิดจากแม่ที่มีพื้นเพเดิมเป็นชาวเยอรมันและพ่อที่เป็นคนงานในเหมืองถ่านหิน
ด้วยความช่วยเหลือจากพ่อแม่ เธอจึงได้แสดงคอนเสิร์ตตั้งแต่อายุได้ 8 ปี เธอร้องคัฟเวอร์เพลงของ ซีลวี วาร์ตอง โคลด ฟรองซัวส์ หรือ มิแรย์ มาติเยอ และเพลงจากภาพยนตร์ นิวยอร์ก นิวยอร์ก หรือเพลงแทงโก้อย่าง ไอม์ จัสต์ อะ จิกโกโล
หลังจากได้เซ็นสัญญาในปี 1979 แล้ว เมื่อเธออายุ 13 ปี ในโรงคาบาเรต์แห่งหนึ่งในเมืองซาร์บรึคเคิน ชื่อ "รุมเพิลคัมเมอร์คลับ" (Rumpelkammer Club) ที่ซึ่งเธอร้องเพลงทุก ๆ คืนวันเสาร์ เป็นเวลาร่วม 7 ปี ในที่สุดเธอก็พบกับเฌราร์ เดอปาร์ดีเยอ ในปี 1985 เขาได้ตัดสินใจทำเพลงแรกให้เธอ ชื่อว่า "ฌาลูซ" (Jalouse) ประพันธ์โดย เอลีซาแบ็ต เดอปาร์ดีเยอ แต่ก็ล้มเหลว
มณฑลลิมเบิร์ก (เบลเยียม)
ลิมเบิร์ก () เป็นมณฑลที่อยู่ทางตะวันออกที่สุดของเขตฟลามส์ในประเทศเบลเยียม และอยู่ทางตะวันตกของแม่น้ำเมิซ มีพื้นที่ทางเหนือติดต่อกับจังหวัดนอร์ทบราแบนต์, ทางตะวันออกติดต่อกับจังหวัดลิมเบิร์กของประเทศเนเธอร์แลนด์, ทางใต้ติดต่อกับมณฑลลีแยฌ, ทางตะวันตกติดต่อกับมณฑลเฟลมิชบราบันต์และมณฑลแอนต์เวิร์ปของประเทศเบลเยียม
ลิมเบิร์กมีเมืองหลวงมณฑลคือฮัสเซิลต์ และมีพื้นที่ 2,414 ตารางกิโลเมตร แบ่งออกเป็น 3 เขตการปกครอง () ประกอบด้วย 44 เทศบาล โดยเคงก์เป็นศูนย์กลางทางเศรษฐกิจ และดีเปินเบกเป็นศูนย์กลางทางการศึกษาของมณฑล ทั้งสองเมืองนี้อยู่ใกล้ๆ กับฮัสเซิลต์
ลิมเบิร์ก เมน ฟาเดอร์ลันด์ ( : "ลิมเบิร์ก แผ่นดินพ่อของฉัน") คือเพลงประจำมณฑลลิมเบิร์กของทั้งประเทศเบลเยียมและเนเธอร์แลนด์
ลิมเบิร์กเป็นมณฑลที่มีคลองอัลเบิร์ตและแม่น้ำเดเมอร์พาดผ่าน ทางตะวันออกเฉียงใต้ของมณฑลมีเนินเขาเตี้ยๆ เป็นจำนวนมาก และในอดีตลิมเบิร์กเคยมีพื้นที่ทำเหมืองถ่านหินอยู่มาก
ลิมเบิร์กประกอบด้วย 3 เขตการปกครองส่วนท้องถิ่น () ได้แก่ เขตฮัสเซิลต์, เขตมาไซก์ และเขตโตงเงอเริน
แบ่งเป็นเขตตุลาการ () ได้ 2 เขต ได้แก่ เขตตุลาการฮัสเซลท์และเขตตุลาการตองเคอเรน
และแบ่งย่อยเป็น 44 เทศบาล ดังนี้
มหาวิทยาลัยอีสาน
มหาวิทยาลัยอีสาน เป็นสถาบันอุดมศึกษาเอกชน ตั้งอยู่จังหวัดขอนแก่น จัดตั้งขึ้นครั้งแรกในชื่อว่า "วิทยาลัยบัณฑิตบริหารธุรกิจ" เมื่อปี พ.ศ. 2545 ปัจจุบันได้เลิกกิจการไปแล้ว และในพื้นที่เดิมได้จัดตั้งขึ้นเป็นวิทยาลัยเทคโนโลยีนครขอนแก่นเปิดสอนในระดับ ปวช. และปวส.
วิทยาลัยบัณฑิตบริหารธุรกิจ ได้รับอนุญาตจัดตั้งเมื่อวันที่ 28 มกราคม พ.ศ. 2545 โดยพันตรี ดร.อุดร แสวงการ และ ดร.จรรยา แสวงการ ได้รับอนุญาตจากสำนักงานคณะกรรมการการอุดมศึกษา ให้เปิดสอนในระดับอุดมศึกษา เมื่อวันที่ 28 มกราคม พ.ศ. 2545 เปิดสอนในหลักสูตรปริญญาตรี 4 ปี และหลักสูตรปริญญาตรี 2 ปีต่อเนื่อง ต่อมาได้เปลี่ยนประเภทเป็นมหาวิทยาลัย และเปลี่ยนชื่อเป็น "มหาวิทยาลัยอีสาน" เมื่อวันที่ 9 กันยายน พ.ศ. 2552 ต่อมาในปี พ.ศ. 2554 ได้ถูกเปิดเผยจากสื่อมวลชนว่ามีการซื้อขายปริญญาบัตร และประกาศนียบัตรวิชาชีพครูของมหาวิทยาลัย จนกระทั่งรัฐมนตรีช่วยว่าการกระทรวงศึกษาธิการ (ไชยยศ จิรเมธากร) พร้อมด้วยสำนักงานคณะกรรมการการอุดมศึกษาต้องเข้ามาตรวจสอบ และสภามหาวิทยาลัยได้แต่งตั้ง ศ.เกียรติคุณ ดร.สุมนต์ สกลไชย อดีตอธิการบดีมหาวิทยาลัยขอนแก่น ให้ปฏิบัติหน้าที่แทนอธิการบดีมหาวิทยาลัยอีสาน (แทน ดร.อัษฎางค์ แสวงการ)
ถูกยุบวันที่ 31 ตุลาคม พ.ศ. 2555
มหาวิทยาลัยอีสาน เปิดสอนทำการสอน 3 ระดับ คือ
มิสเอิร์ธ
มิสเอิร์ธ () หรือ นางงามโลก เป็นการประกวดนางงามนานาชาติเพื่อช่วยในการรณรงค์ความตระหนักต่อสิ่งแวดล้อม มิสเอิร์ธเป็นเวทีการประกวดที่มีชื่อเสียงมากที่สุดเวทีหนึ่งในแง่ของจำนวนผู้เข้าร่วมการแข่งขันในระดับชาติที่เข้าร่วมการประกวดรอบสุดท้าย ก่อตั้งโดย โรรายน์ ซคัต และบริหารและดูแลโดย เรมอน มอนซอน
ในปี 2549 องค์การสิ่งแวดล้อมโลก ได้เข้ามาเป็นหนึ่งในผู้สนับสนุนของการประกวดมิสเอิร์ธ และผู้ชนะในปีนั้นก็จะต้องทำหน้าที่รณรงค์ให้ผู้คนทั่วโลกนั้นตระหนักถึงสภาวะต่างๆที่เกิดขึ้นบนโลก
การประกวดมิสเอิร์ธนั้น ส่วนใหญ่จะจัดประกวดในประเทศ ฟิลิปปินส์ บางปีกองประกวดอาจจะพาสาวงามไปเก็บตัวหรือพาไปประกวดที่ประเทศอื่นซึ่งจะไปประกวดที่ไหนนั้นจะขึ้นอยู่กับคำสั่งของกองประกวดในปีนั้นๆ
เวทีการประกวดมิสเอิร์ธในช่วงยุคแรกของการประกวด (ปี 2544 - 2546) กองประกวดนั้นจะคัดเลือกสาวงาม 10 คนสุดท้ายที่ความพร้อมและความสามารถผ่านเข้ารอบ จากนั้นจึงคัดให้เหลือ 8 และ 4 คนสุดท้าย และในยุคปัจจุบัน (ปี 2547 - ปัจจุบัน) ในรอบแรกจะคัดให้เหลือ 16 คน จากนั้นจึงคัดให้เหลือ 8 และ 4 คนสุดท้าย แล้วจึงคัดหาผู้ชนะต่อไป
ในการประกวดมิสเอิร์ธ รองทั้ง 3 คนจะมีชื่อประจำตำแหน่งดังนี้มงกุฎรูปเก่านั้นมีอยู่ 2 แบบโดยแบบแรกนั้นใช้ในปี 2544 ซึ่งเป็นรูปแบบมงกุฏแบบ ชวารอสกี้ และแบบที่ 2 นั้นเริ่มใช้ตั้งแต่ปี 2545 - 2550 และเป็นการใช้ติดต่อกันเป็นเวลา 8 ปี จึงทำให้ตัวมงกุฏนั้นเกิดการชำรุดเสียหาย โดยการออกแบบตัวมงกุฎนั้นจะมีแนวคิดจากการอนุรักษ์สิ่งแวดล้อมเป็นหลัก และถูกออกแบบโดย มัลติอวอร์ด ซึ่งตัวมงกุฎนั้นจะประกอบไปด้วย เงิน สแนเลท ซึ่งเป็นส่วนประกอบของโครงมงกุฎ แต่ยังคงรูปแบบของชวารอสกี้แบบเดิม และตัวมงกุฎนั้นจะประดับด้วยเพชรพลอย สีแดง และสีฟ้า และมีไข่มุกชวารอสกี้เป็นส่วนประดับเพิ่มเติมอีกด้วย
มงกุฎรูปแบบใหม่นี้ถูกใช้ขึ้นเมื่อปี 2551 ทำจากโลหะซึ่งเป็นเงิน ทอง และสแทนเลท เป็นส่วนประกอบของโครงมงกุฎ อัญมณีที่ใช้ประดับตัวมงกุฎนั้นได้มาจากการบริจาคจาก 80 ประเทศ และเป็นอัญมณีที่ขึ้นชื่อของแต่ละประเทศนั้น ตัวมงกุฎนั้นแบ่งได้เป็น 3 ส่วนคือ นอกจากมงกุฎที่ผู้ชนะและรองทั้ง 3 คนจะได้รับแล้ว ทั้ง 4 คนยังจะได้ชุดเครื่องประดับเป็นของรางวัลอีกหนึ่งอย่างซึ่งชุดเครื่องประดับพวกนี้ถูกสร้างและออกแบบโดย บริษัท โรโมน่า เฮอร์ ไฟน์ จำกัด ซึ่งได้แรงบัลดาลใจมาจากขยะ ราคาของชุดเครื่องประดับของผู้ชนะจะประมาณ 250 ดอลล่าห์สหรัฐฯ ส่วนของรองทั้ง 3 นั้นราคาจะประมาณ 10000 ดอลล่าห์สหรัฐฯ ซึ่งตัวเครื่องประดับนั้นจะออกแบบลวดลายตามตำแหน่งที่ได้รับนอกจากนี้ทั้ง 4 คนยังจะได้รับสร้อยคอที่มีสัญลักษณ์ประจำตำแหน่งที่ตัวเองได้ดำรงตำแหน่งอีกด้วย
องค์กรมิสเอิร์ธ เป็นองค์การในปัจจุบันที่เป็นเจ้าของและดำเนินการประกวดมิสเอิร์ธ และมิสฟิลิปปินส์เอิร์ธ สำนักงานใหญ่อยู่ที่มะนิลา, ฟิลิปปินส์ โดยของเจ้าองค์การคือ Carousel Productions ประธานกองประกวดคนปัจจุบันคือ Ramon Monzon องค์การขายสิทธิทางโทรทัศน์ให้กับการประกวดในประเทศอื่น ๆ
ด้านล่างนี้เป็นรายนามผู้ครองตำแหน่งทั้งหมดขององค์กรมิสเอิร์ธในช่วงหลายปีที่ผ่านมา
โปเตนซา
โปเตนซา () เป็นเมืองที่ตั้งอยู่ทางตอนใต้ของประเทศอิตาลี และเป็นเมืองหลักของจังหวัดโปเตนซาในแคว้นบาซีลีคาตา ซึ่งตั้งอยู่ในเทือกเขาแอเพนไนน์ โปเตนซาเป็นศูนย์กลางพาณิชย์ของแคว้นที่ถูกล้อมรอบด้วยเขตเกษตรกรรม การผลิตประกอบด้วยด้านอาหารและเครื่องจักร เมืองนี้ยังเป็นที่ตั้งของพิพิธภัณฑ์ทางโบราณคดีที่มีชื่อเสียง โปเตนซาก่อตั้งโดยชาวโรมันในช่วงก่อนคริสต์ศักราช 200 ปี และในช่วงคริสต์วรรษที่ 6 ถูกปกครองโดยชาวลอมบาร์ด โปเตนซาเคยเกิดแผ่นดินไหวรุนแรงในปี ค.ศ. 1273 และ ค.ศ. 1857 โปเตนซามีลักษณะภูมิอากาศแบบเมดิเตอร์เรเนียน
โปเตนซามีเมืองพี่น้องอยู่ 2 เมือง ได้แก่
ออซเฟสต์
ออซเฟสต์ () เป็นเทศกาลทัวร์ประจำปีของสหรัฐอเมริกา (ในบางปี มีในยุโรปบ้าง) ที่รวมการแสดงศิลปินวงเฮฟวีเมทัลและฮาร์ดร็อกหลายวง คิดขึ้นโดยออซซี ออสบอร์น และภรรยาของเขา แชรอน ออสบอร์น ทั้งคู่ได้ร่วมจัดงานในปีแรก ๆ ของทัวร์ร่วมกับแจ็ก ออสบอร์น ลูกชายของทั้งคู่ ทัวร์ออสเฟสต์รวบรวมวงหลากหลายแนวดนตรี ในเครือเฮฟวีเมทัลและฮาร์ดร็อก รวมไปถึงอัลเทอร์เนทีฟเมทัล, แทรชเมทัล, อินดัสเทรียลเมทัล, เมทัลคอร์, ฮาร์ดคอร์พังก์, นูเมทัล, เดธเมทัล, กอธิกเมทัลและแบล็กเมทัล ออสซี ออสบอร์นและแบล็กซับบาธได้ร่วมแสดงในทัวร์หลายครั้งในหลายปี
คาตันซาโร
คาตันซาโร () เป็นเมืองที่ตั้งอยู่ทางตอนใต้ของประเทศอิตาลี เป็นเมืองหลักของจังหวัดคาตันซาโรและแคว้นคาลาเบรีย ตั้งอยู่ใกล้กับทะเลไอโอเนียน ยังเป็นเมืองจุดตัดผ่านของทางรถไฟที่สำคัญ และเป็นศูนย์กลางการค้าของข้าวสาลี น้ำมัน และไวน์ เมืองก่อตั้งในคริสต์วรรษที่ 10 คาตันซาโรเป็นเมืองที่มีชื่อเสียงมากที่สุดในช่วงคริสต์วรรษที่ 17 ในด้านการผลิตผ้าไหม กำมะหยี่ และผ้าแพรดามัสก์ ในปัจจุบันมีประชากรประมาณ 93,000 คน พื้นที่ 102 ตารางกิโลเมตร
สเตียริง-เวนเดล
สเตียริง-เวนเดล () หรือ ชเตียริงเงน-เวนเดิล () ตามภาษาเยอรมัน เป็นเขตปกครองฝรั่งเศสที่ตั้งอยู่ในจังหวัด ลา มอแซลล์ (La Moselle) ตั้งอยู่ในเขตวารนดท์ (Warndt) พรมแดนธรรมชาติระหว่างประเทศฝรั่งเศสและประเทศเยอรมัน ในที่ราบมอแซลล์ตะวันออก (La Moselle-est) อยู่ในแคว้นลอร์แรน (Lorraine)
โช ฮายาเตะ
โช ฮายาเตะ (; ) เป็นตัวละครเอกจากเกม "ฟุอุน โมคุชิโรกุ" หรือในชื่อสากล "Savage Reign" ซึ่งผลิตโดยบริษัท SNK ของประเทศญี่ปุ่น โดย"โช ฮายาเตะ"เป็นผู้ใช้ศิลปะการต่อสู้ที่เรียกว่า "เพลงหมัดฟุอุน" กับ "บูมเมอแรง" เป็นอาวุธในการต่อสู้ นอกจากนี้ โชยังได้รับเลือกเป็นบอสพิเศษที่สามารถนำมาใช้ต่อสู้ได้ ในเกม "เดอะคิงออฟไฟท์เตอร์ส XI" อีกด้วย)
ศึกลำน้ำเลือด
ศึกลำน้ำเลือด (; ) ซีรีส์จีนฟอร์มยักษ์จาก ทีวีบี ออกอากาศครั้งแรกเมื่อปี 2530 เพื่อฉลองครบรอบ 20 ปี ของทีวีบีนำแสดงโดยดาราชื่อดังอย่าง เหลียง เฉาเหว่ย หลิวชิงหวิน หวงเย่อหัว
ในปลายยุคราชวงศ์สุย ฉิวหยั่นเค่อ (เหลียงเฉาเหว่ย) หรือ จางซันหลัง สาบานเป็นพี่น้องกับองค์ชายใหญ่ หยังหย่ง แห่งราชวงศ์สุย และได้พบรักกับองค์หญิงหลานหลิง (เฉินอวี้เหลียน) พระขนิษฐาขององค์ชายใหญ่ องค์ชายรองหยังกวง (อู๋ฉี่หัว) หลงใหลในตัวเหม่ยเหนียง (เฉินซิ่วจู) สาวงามจากราชวงศ์หนานเฉินผู้ยอมเสียสละตนเองมาอยู่กับสุยเหวินตี้ เจ้าแห่งราชวงศ์สุย หยังกวงก่อกบฏเพื่อชิงอำนาจและตัวเหม่ยเหนียงจากบิดา ฉิวหยั่นเค่อจึงต้องรวมพลังกับหยังหย่งเพื่อขัดขวางหยังกวง
เพื่อหาทางโค่นล้มหยังกวงจอมทรราชย์ ซึ่งกำลังเกลี้ยกล่อมเหล่าขุนนางให้มาจงรักภักดีต่อตน ขณะเดียวกันเหม่ยเหนียงก็ได้รับการช่วยเหลือจากนางคณิกาให้หลบหนีออกจากวัง ต่อมาเกิดความร้าวฉานขึ้นภายในสำนักหว่ากัง จนเป็นโอกาสให้หยังกวงยกกำลังมาบดขยี้
ต่อมาสำนักหว่ากังล่มสลาย เหตุเพราะความริษยาของหลี่มี่ (หวงเย่อหัว) จอมยุทธ์ชื่อดังที่แปรพักตร์ไปเข้ากับราชสำนัก ที่มีต่อฉิวหยั่นเค่อ ส่งผลให้ฉิวหยั่นเค่อต้องเดินทางจากไป อี๋เหวินฮั่วจี่ได้สังหารหยังกวง และตั้งตนเป็นใหญ่แทน แต่ถูกกองทัพของ หลี่ซื่อหมิน (หลิวชิงหวิน) ปราบจนราบคาบ หลี่มี่ยังคงตามราวีฉิวหยั่นเค่อ หลังจากนั้นฉิวหยั่นเค่อ หลีกทางให้หลี่ซ??ط่อหมิน โดยนำหลานหลิงและพลพรรคมุ่งสู่ตะวันออกนอกด่าน จนสุดท้ายเขาก็ได้กลายเป็นราชาในดินแดนหนึ่ง และหลี่ซื่อหมินก็ได้กลายเป็นฮ่องเต้ผู้ยิ่งใหญ่ในนาม ถังไท่จง
บทภาพยนตร์ของซีรีส์เรื่องนี้ดัดแปลงจากประวัติศาสตร์ ถือเป็นช่วงแก่งแย่งชิงแผ่นดิน และการสิ้นสุดของราชวงศ์สุย หาอ่านเรื่องราวในยุคสมัยนี้ได้จาก นิยายอิงประวิติศาสตร์ ยุทธการล่าบัลลังก์ จากบทประพันธ์ของ "จิ่วถู" และแปลเป็นไทย โดย น.นพรัตน์ ซึ่งกล่าวถึงช่วงปลายราชวงศ์สุย แผ่นดินเกิดกลียุค เกิดการรบราฆ่าฟันทุกหย่อมหญ้า และไปอ่านอีกเรื่อง จากบทประพันธ์เรื่อง มังกรคู่สู้สิบทิศ (大唐雙龍傳) ของหวงอี้ และแปลเป็นไทย โดย น.นพรัตน์ เช่นกัน ซึ่งว่ากันถึงการสิ้นสุดของราชวงศ์สุย และสถาปนาราชวงศ์ถัง ซึ่งรุ่งเรืองต่อมา จัดว่าเป็นซีรีส์ที่ใช้ทุนสร้างสูง เพลงประกอบ "雄霸天下" ร้องโดย เหลียง เฉาเหว่ย และ หลี่ ฟัง มีความยาวทั้งสิ้น 58 ตอน และเคยนำเข้ามาฉายในประเทศไทยทางช่อง 3 ในปี พ.ศ. 2531 ประสบความสำเร็จอย่างมาก จนต้องมีการสร้างต่อเป็นภาค 2 และภาคที่ 3 และในปี 2558 ทางช่อง 3 แฟมิลี ได้นำซีรีส์อมตะเรื่องนี้กลับมาฉายอีกครั้ง
ซึ่งคำว่า "ศึกลำน้ำเลือด" (大運河) ก็หมายถึง คลองต้ายวิ่นเหอ ซึ่งเป็นคลองขนาดใหญ่ ซึ่งเริ่มขุดกันในสมัยสุยหยางตี้หรือ องค์ชายรองหยังกว่างในเรื่อง ใช้เวลาขุดกว่า 30 ปี ใช้แรงงานมนุษย์กว่า 6 ล้านคน นับเป็นคลองที่ยาวที่สุดในโลกในขณะนั้น
โทนี่ รากแก่น
โทนี่ รากแก่น หรือ ธีรชัย วิมลชัยฤกษ์ เกิดวันที่ 21 มกราคม พ.ศ. 2525 เป็นลูกชายคนสุดท้องของนักร้องหมอลำ บานเย็น รากแก่น มีพี่สาวอีก 2 คน คือ แอนนี่ รากแก่นและ แคนดี้ รากแก่น โทนี่มีเชื้อสายเวียดนาม-ฝรั่งเศส จากบิดา จบการศึกษาระดับปริญญาตรี ด้านการโฆษณา จาก R.M.I.T University (Royal Melbourne Institute of Technology) ประเทศออสเตรเลีย
โทนี่ อาศัยอยู่ที่เมลเบิร์น ประเทศออสเตรเลีย มาตั้งแต่อายุ 12 ปี เพราะพ่อแม่แยกทางกัน เดิมที โทนี่ เป็นคนที่ค่อนข้างเกเร ไม่สนใจเรียนเท่าไหร่ แต่ได้เพื่อนรุ่นน้องช่วยเตือน ทำให้เขากลับตัวได้ และด้วยความที่ โทนี่ ชอบวาดรูป จึงเลือกเรียนต่อมหาวิทยาลัย ด้านครีเอทีฟโฆษณา และยังได้เรียนรู้ประสบการณ์หลายๆ อย่าง ทั้งภาษา กีฬา ดนตรี แฟชั่น รวมไปถึงการทำผม
หลังจบการศึกษา "โทนี่" ก็ตัดสินใจกลับมาเมืองไทย และเข้าไปฝึกงานเป็นอาร์ตไดเรคเตอร์ ที่บริษัท ลีโอเบอร์เน็ต (Leo Burnett) ประเทศไทย แต่เขากลับรู้สึกไม่สนุกกับงานเอาเสียเลย เพราะคิดว่าเป็นสิ่งที่มีรูปแบบตายตัวเกินไป และค่อนข้างซับซ้อน จนเมทินี กิ่งโพยม และสมพร ธิรินทร์ ได้เห็นโทนี่จากนิตยสารเล่มหนึ่งว่า เคยเป็นลูกมือช่างทำผมที่ออสเตรเลียและเป็นลูกชายของบานเย็น รากแก่น จึงได้ชักชวนมาทำงานที่ร้าน The Lounge Hair Salon ของพวกเขา
โทนี่ ได้มีโอกาสถ่ายปกนิตยสาร OK Magazine พร้อมกับมีผลงานถ่ายแบบ เดินแบบ ถ่ายมิวสิกวิดีโอเพลงอื่นๆ ตามมา ทั้ง "เพลงด้วยความรัก" ของ โบว์ AF5 "เพลงกลับไปเป็นเพื่อนกันไม่ได้อีกแล้ว" ของวง Forte และ "เพลงความรักบังตา" ของโรส ศิรินทิพย์ ก่อนจะได้มาเป็นพระเอกโฆษณาหลายๆ ชิ้น ยังติดในรายชื่อ 50 หนุ่มโสดในฝันของนิตยสาร Cleo ปี 2008 และ 10 Man of the Year
ในปี 2553 ได้แสดงภาพยนตร์เรื่องแรกคือเรื่อง บิ๊กบอย
ฝนทิพย์ วัชรตระกูล
ฝนทิพย์ วัชรตระกูล (ปุ๊กลุก) เป็นมิสไทยแลนด์ยูนิเวิร์ส พ.ศ. 2553 เป็นตัวแทนสาวไทยไปประกวดนางงามจักรวาล 2010 ที่สหรัฐอเมริกา
รัฐบาเอีย
บาเอีย () เป็น 1 ใน 26 รัฐของประเทศบราซิล ตั้งอยู่ทางตะวันออกเฉียงเหนือของประเทศ ทางชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 4 รองจากรัฐเซาเปาลู รัฐมีนัสเชไรส์ และรัฐรีโอเดจาเนโร และเป็นรัฐที่มีพื้นที่ใหญ่ที่สุดเป็นอันดับ 5 ถือเป็น 1 ในรัฐที่มีความสำคัญด้านประวัติศาสตร์และวัฒนธรรมของบราซิล เมืองหลวงของรัฐคือเมืองซัลวาดอร์ หรือ São Salvador da Bahia de Todos os Santos
คำว่า "bahia" สะกดตามอักขรวิธีภาษาโปรตุเกสโบราณ ตรงกับตัวสะกด "baía" ในอักขรวิธีปัจจุบัน ซึ่งแปลว่า "อ่าว" และมาจาก Baia de Todos Santos ซึ่งแปลว่า "อ่าวแห่งนักบุญทุกองค์" เป็นที่แรกที่นักล่องเรือชาวยุโรปเห็นครั้งแรกในปี ค.ศ. 1501
แคว้นอังกัช
แคว้นอังกัช () เป็นแคว้นทางตอนเหนือของประเทศเปรู ติดต่อกับแคว้นลาลีเบร์ตัด ทางทิศเหนือ, ติดกับแคว้นอัวนูโกและแคว้นปัสโก ทางทิศตะวันออก, ติดกับแคว้นลิมา ทางทิศใต้ และติดกับมหาสมุทรแปซิฟิกทางตะวันตก มีเมืองหลวงของรัฐคือเมือง อัวรัซ มีเมืองที่ใหญ่ที่สุดและเมืองท่าคือเมืองชิมโบเต ชื่อของแคว้นมาจากคำในภาษาเกชัว คำว่า "anqash" แปลว่า สีน้ำเงิน
รัฐปวยบลา
รัฐปวยบลา () เป็นรัฐของประเทศเม็กซิโก ทางทิศใต้ตอนกลางของประเทศ ติดกับเม็กซิโกซิตีทางตะวันออก รัฐยังติดกับรัฐเวรากรูซ ทางตะวันออก ติดกับรัฐอีดัลโก รัฐเม็กซิโก รัฐตลัซกาลา และรัฐมอเรโลส ทางตะวันตก และติดกับรัฐเกร์เรโรและรัฐวาฮากา ทางทิศใต้ เมืองที่ใหญ่ที่สุดคือเมืองปวยบลา และเมืองเตอัวกัน (Tehuacan) เมืองหลวงของรัฐคือเมืองปวยบลา
รัฐโซโนรา
รัฐโซโนรา () เป็นรัฐทางตะวันตกเฉียงเหนือของประเทศเม็กซิโก มีพื้นที่ 182,052 ตร.กม. มีพื้นที่ราวประเทศซีเรีย อยู่ติดกับรัฐบาฮากาลิฟอร์เนียและทะเลคอร์เตซ ทางตะวันตก, ติดกับรัฐชีวาวา ทางตะวันออก, ติดกับรัฐซีนาโลอา ทางทิศใต้ และติดกับรัฐของสหรัฐอเมริกา รัฐแอริโซนาและรัฐนิวเม็กซิโก ทางทิศเหนือ
เมืองหลวงของรัฐคือเมือง เอร์โมซีโย ส่วนเมืองสำคัญอื่น เช่นเมือง ซิวดัดโอเบรกอน (Ciudad Obregón) และโนกาเลส (Nogales)
รัฐบูร์เกนลันด์
บูร์เกนลันด์ (; ; , หรือ ; ) เป็นรัฐทางตะวันออกสุดและเป็นรัฐที่มีประชากรน้อยที่สุดของประเทศออสเตรีย ประกอบด้วย 2 Statutarstädte (นคร) และ 7 เขต ซึ่งมีเทศบาล 171 เทศบาล มีเมืองไอเซนชตัดท์ (Eisenstadt) เป็นเมืองหลวงของรัฐ